Labirintoan - Talaios Koop.\nIturria: https://en.wikipedia.org/wiki/Labyrinth#mediaviewer/File:Labyrinth_at_Chartres_Cathedral.JPG | Lizentzia: cc-by-sa\nGooglek, YouTube zerbitzuko RSS bidezko jarioak eten ditu. Aurretik ere, RSSaren aurka egin izan du enpresak; erabaki gogorrena, beharbada, bere zerbitzua zen Google Reader itxi zuenean.\nWebgune batean maiz eguneratzen den edukia jasotzeko edota harpidetzeko aukera ematen duten fitxategiak dira RSS jarioak. Informazioaren bila joan beharrean, jario irakurgailu baten bidez era erosoan jasoko dugu berritasunik dagoenean.\nHori baino gehiago ere badira. Formatu estandar horri esker, webgune bateko informazioa zurrupatu eta beste leku askotan zabal edo erakuts daiteke. Nolabait sortzen duzun hori hedatzeko sistema automatizatuak egin daitezke.\nBada, Googlek RSSaren aurka egin nahi du, oraingoan YouTubeko bideo berrien jarioak etenez. YouTubeko bideoak jario irakurgailu bidez jaso edota RSS baliatuz bere webgunean erakusten zituztenak jai izango dute hemendik aurrera.\nGoogle Reader itxi zenean, Feedly eta Flipboard tresnek gorakada izugarria izan zuten. Erabiltzen zutenetako askok oraindik ere beste tresna horien bidez erabiltzen dituzte.\nOraingoan, berriz, zailagoa izango da, eguneraketak jasotzeko era bakarra posta bidezkoa eta beren zerbitzu bidezko harpidetza izango da. Azken urteetako joera markatuena hauxe da, beren zerbitzuen morroi bihurtu nahi ditu erabiltzaileak. Google labirinto batean bilakatu da.\nRSS jarioak kentzearen erabakia ez da erabaki tekniko soila, estandar irekien erabileran atzerapauso bat ere bada. Ez da bakarra, Hangout zerbitzuan ere aurretik erabiltzen zen XMPP edo Jabber protokoloa erabiltzeari uko egin zion. Beste arlo askotan oraindik web ireki baten aldeko tresna irekiak erabiltzen baditu ere, elkarrekintzarako aukera ematen dutenak gero eta gehiago baztertzen ari da. Kontuz ibili beharko da Google oreka zaila honetan. Jendeak bere zerbitzuak erabiltzen jarraituko du, baina ez behartuta; Google+ da horren adibide larriena, beharbada. Obsesio apur batekin ari da dena G+ sare sozialera bideratu nahian. Azken albisteen arabera, bilaketa emaitzetan ere erabakigarria izan daiteke sare sozial honetan egon ala ez.\nBere labirintoan nahi gaitu Googlek, baina labirinto gehienetatik ateratzeko bidea esku bat pareta batean jarrita mantenduz aurrera egitean datza soilik.\nTags: feedly, flipboard, g+, Google, jabber, labirintoa, reader, RSS, XMPP, zentralizazioa\nPrevious post No future!? Next post Ez da teknologia…\nAaron Swartz hil da\n2013-01-23 Unai Gorrotxategi


Udako jaiak ospatzeko Montesclaros egoitzan ekintzez beteriko astea antolatu genuen.\nZelaia apaintzen hasi ginen egoiliarrek egindako banderatxo eta muralarekin.\nAstea gastronomia tailerrarekin jarraitu genuen, oraingo hontan hostorez eginiko palmeratxo gozoak prestatu genituen.\nOstirala, esperotako momentua iritsi zen. Eguraldi ederra aprobetxatuz denon artean prestatutako arrantxoa zelaian dastatzeko aukera izan genuen. Arratsaldean, Logroñoko koralaren emanaldiak arindu zuen festen amaiera.


“Garapen estrategietan, garrantzitsuenak ez dira haziak edo ideiak, horiek ernetzeko baliagarria izango den lurra egokia izatea baizik” | UEMA - Udalerri Euskaldunen Mankomunitatea\nHasiera » Zehaztu gabe » “Garapen estrategietan, garrantzitsuenak ez dira haziak edo ideiak, horiek ernetzeko baliagarria izango den lurra egokia izatea baizik”\n2021(e)ko uztailak 21 Zehaztu gabe Erantzunak desaktibatuta daude “Garapen estrategietan, garrantzitsuenak ez dira haziak edo ideiak, horiek ernetzeko baliagarria izango den lurra egokia izatea baizik” sarreran\nUEMAk antolatuta, udalerri euskaldunetarako garapen estrategiak aletu zituen atzo Joseba Garmendia ekonomialariak eta EHUko irakasleak, Alkizako FAGUS Alkiza interpretazio zentroan, eta streaming bidez ere jarraitu ahal izan zen mintegia. Iñaki Arregi ikerketa bekaren lehen deialdian gailendu zen Garmendia, eta horri esker osatutako liburuan udalerri euskaldunetan garapen estrategiak eraiki ahal izateko marko teorikoa bildu du.\nGaiak udalerri euskaldunentzat duen interesagatik eta garrantziagatik, udal ordezkarientzat, teknikarientzat eta garapen estrategietan interesa izan dezaketenentzat formazio saioa antolatzea erabaki zuen UEMAk, eta saio hori gidatu zuen atzo Garmendiak.\n[Joseba Garmendia, atzo, Alkizan, garapen estrategiei buruzko formazio saioa eskaintzen].\nEduki teorikoa eta praktikoa uztartu zituen atzoko saioan Joseba Garmendiak, mintegia bi zatitan bereiziz. Lehenengoan, tokiko eskalan (udalerrietan zein eskualdeetan) garapen ekonomikorako estrategiak eraiki ahal izateko marko eta eduki teorikoa zein den azaldu zuen. Oinarri teorikoarekin batera, metodologiari ere heldu zion, garapen prozesuak eta garapen esperientziak nola eraiki argituz, prozesu horiek eraikitzeko ezinbestekoa den arkitekturaren eta baliabideen berri emanez.\nHorretarako, ordea, “beti ere garapen endogenoaren paradigmaren aterkipean” aritzeko beharra nabarmendu zuen. Garapen endogenoa, azken batean, hazkunde ekonomikoa eta egiturazko aldaketa dakarren prozesua da, baina beti ere komunitateak gidatutakoa eta tokian tokiko herritarren bizitza maila hobetzera bideratutakoa. Izan ere, Garmendiak adierazi zuenez, “goitik beherako ohiko politiken porrotak eta globalizazioak ekarritako erronkek garapen lokal eta erregionalaren birplanteamendu osoa erakarri zuten” eta horren ondorioz “1980-1990eko hamarkadetan behetik gorako edo bottom-up politika berritzaileak sortu ziren”. Garapen politika horiek ezaugarri zehatzak dituzte: epe luzerako begirada, askotariko eragileen aktibazioa, tokiko eta kanpoko baliabideak uztartzea, ikuspegi multisektoriala, ekintzailetza sustatzea edota dinamika sozialak eta kulturalak kontuan hartzea, besteak beste. Horregatik guztiagatik, udalerriak edo eskualdeak garatzeko, ezinbestean, gizartearen kohesioa eta inplikazioa zutoinak direla aipatu zuen Garmendiak.\nZenbait esperientzia eredugarri, ikasgai modura\nFormazio saioaren bigarren zatian, batez ere adibide praktikoen berri eman zuen, marko teorikoa “gure inguruko esperientzia arrakastatsuenen adibideekin” hobeto ulertzeko. Zehazki, Leako, Zeraingo eta Sakanako esperientziak ezagutu zituzten mintegira bildutakoek.\nHorietan guztietan ikusitakoaren eta ikasitakoaren harira, zenbait ondorio ere aletu zituen Garmendiak. Besteak beste, herriak edo eskualdeak garatzerakoan, “plan estrategikoetan, azken txostena baino askoz garrantzitsuagoak dira prozesua eta prozesuan bertan eragileen artean sortzen diren harremanak”. Baita garapen estrategiak erabakitzerakoan, zer egin behar den baino askoz garrantzitsuagoa dela nork eta nola egingo duen erabakitzea ere. Azken batean, prozesu horien ondorioz eragileen artean sortzen diren harremanek eta tokiko garapenaren inguruko kontzientzia sortzeak dena goitik behera aldatzen duela eta hori giltzarria dela zehaztu zuen, adibide esanguratsu batekin: “Garrantzitsuenak ez dira haziak edo ideiak, horiek ernetzeko baliagarria izango den lurra egokia izatea baizik. Alferrik da espaloian haziak botatzea”.\n· [Bideoa]. Formazio saioa, bere horretan, osorik ikusgai\n(iraupena: 2 ordu eta 27 minutu).\n· Formazio saiorako prestatutako laburpena (PDFa).\n· Liburua, osorik, PDFan: Iñaki Arregi ikerketa beka, I. deialdia.\nTokiko garapen ekonomikorako estrategiak eraikitzeko marko kontzeptuala, arkitektura eta metodologia (Joseba Garmendia).\n+ [Bideoa]. Atzoko formazio saioa iragartzeko eta udal ordezkariak eta teknikariak izena ematera animatzeko bideoa:\nUdalerri euskaldunetarako garapen estrategiak. Formazio saioa.\nAurreko albistea Helburuak beteta eta balorazio “oso positiboarekin” amaitu dira Udalerri Euskaldunetako Gazteen Topaketak\nHurrengo albisteaEuskaltegietako matrikulazio kanpainarekin bat egin eta euskara herrian bertan ikasteko aukera emango du ikasturte honetan ere UEMAk


Peor es robar – Haitzaren Mintzoa\nJavier Antoñanzas eta Elias anaiek irekitako bidea 2007 eta 2011 urteetan.\nBidean bi zati nabarmen bereizten dira. Lehen zatian, parabolt oso gutxi daude, eta ongi babestu behar dira luzeak, exigenteak dira. Bigarren zatian, parabolt gehiago daude, eta lasai estutu dezakegu, babesari garrantzi gutxiago emanaz.\nLehen luzea, diedro eder bat da, itzela. Bigarrena, plaka batetik doa fisurak harrapatzen eta babesteko exigentea da, oso ona! Hirugarrenak ez du sekulako itxura baina ezta batere txarra. Laugarrenak bi plaka zeharkatzen ditu eta tartean diedro fisura garbi bat du, baina oso ongi babesten da. Azkena ia ekipatua dago, eta fisikoki exigentea da.\nMateriala, fisuak, joku bat totem eta alien semaforoa. Hartu kordino batzuk beherakoan aldatzeko, horrela bidearen egoera hobeagoa izango da etorkizunean.\nBidea, “Animal Caliente” (eskuinetara) eta “La mala reputación” (ezkerretara) bideen artean aurkitzen da. Hasiera nahiko zikina dago eta soka fijo bat du errazteko (sokako bukleak txapatu).\nKategoriak Araba, Berberana, Krokisak\nAurrekoa Previous post: Beti bakarrik\nHurrengoa Next post: Animal Caliente


Mazerolles (Landak) - Wikipedia, entziklopedia askea.\nKantonamendu canton of Mont-de-Marsan-Sud\n43°52′31″N 0°26′11″W / 43.8753°N 0.4364°W / 43.8753; -0.436443°52′31″N 0°26′11″W / 43.8753°N 0.4364°W / 43.8753; -0.4364\nBascons, Bougue, Bretagne-de-Marsan, Laglorieuse, Mont-de-Marsan eta Saint-Avit\n628 (2019ko urtarrilaren 1a)\n336 (%53.5) 297 (%47.3)\nMazerolles (frantsesez eta ofizialki: Mazerolles) Okzitaniako udalerri bat da. Administratiboki Frantziako Landak departamenduan dago, Akitania Berria eskualdean. 2013an 726 biztanle zituen.\n2007an Mazerolles udalerrian erroldatutako biztanleak 648 ziren. Familiak 221 ziren, horien artean 21 pertsona bakarrekoak ziren (4 bakarrik bizi ziren gizonak eta 17 bakarrik bizi ziren emakumeak), 79 seme-alabarik gabeko familiak ziren, 113 seme-alabak dituzten bikoteak ziren eta 8 seme-alabak dituzten guraso-bakarreko familiak ziren.\n2007an 244 etxebizitza zeuden, 231 familiaren etxebizitza nagusia ziren, 5 bigarren erresidentzia ziren eta 8 hutsik zeuden. 236 etxeak ziren eta 8 apartamentuak ziren. 231 etxebizitza nagusietatik 185 bere jabearen bizilekua ziren, 40 alokairuan okupaturik zeuden eta 6 doan lagata zeuden; 1ek bi gela zituen, 13 etxek hiru zituzten, 42 etxek lau zituzten eta 175 etxek bost zituzten. 186 etxek euren parking plaza propioa zuten azpian. 58 etxetan ibilgailu bat zegoen eta 166 etxetan bat baino gehiago zituzten.\n2007an lan egiteko adina zuten pertsonak 433 ziren, horien artean 317 aktiboak ziren eta 116 inaktiboak ziren. 317 pertsona aktiboetatik 304 lanean zeuden (161 gizon eta 143 emakume) eta 13 langabezian zeuden (8 gizon eta 5 emakume). 116 pertsona inaktiboetatik 40 erretiraturik zeuden, 43 ikasten zeuden eta 33 "bestelako inaktibo" gisa sailkaturik zeuden.\n2009an Mazerolles udalerrian 259 unitate fiskal zeuden, 762 pertsonek osaturik. Pertsona bakoitzeko diru-sarrera fiskalaren mediana urteko 23.686 euro zen.\n2007an zeuden 23 komertzioetatik, 3 eraikuntza enpresak ziren, 3 ibilgailuen saltze eta konpontze enpresak ziren, 1 garraio enpresa zen, 3 ostalaritza eta jatetxe enpresak ziren, 2 informazio eta komunikazio enpresak ziren, 1 higiezinen enpresa zen, 6 zerbitzu enpresak ziren, 3 administrazio publikoko enpresak ziren eta 1 «beste zerbitzu jarduera batzuk» multzoan sailkatutako enpresa zen.\n2009an zeuden norbanakoentzako 6 zerbitzu publikoetatik, 1 ibilgailuen konpontzeko eta nekazaritza tresnetako lantokia zen, 2 zurginak, 1 argiketaria eta 2 jatetxeak.\n2000. urtean Mazerolles udalerrian 10 nekazaritza-ustiategi zeuden, 483 hektarea erabiltzen.\nLaglorieuse (2,6 km)\nBretagne-de-Marsan (3,6 km)\nBougue (3,9 km)\nArtassenx (4,3 km)\nMont-de-Marsan (5,2 km)\nBascons (6,1 km)\nSaint-Pierre-du-Mont (7,0 km)\nSaint-Cricq-Villeneuve (7,0 km)\nBenquet (7,0 km)\nMaurrin (7,5 km)\nMultimedia: Mazerolles (Landes)\nBNF: 152591209 (data)\nOrriaren azken aldaketa: 20 abendua 2021, 09:41.


Sahara — Eibar.ORG | Eibarko peoria\nHemen zaude: Hasiera / Blogak / Kalamuatik Txargainera / Sahara\nLeire Narbaiza 2012/08/15 11:38\nBerria egunkarian abuztuko kolaborazioa "Gerizpean" atalean. 2012/08/15\nImajinatzen duzue zer ote den etxetik ihes egin behar izatea, atzerriko armada bat segika duzuelako bonbak eta napalma jaurtiz? Horren ondorioz, familia eta lagunak sakabanatzea eta hiltzea? Aldean duzuenarekin bizirautea? Itsasertzetik basamortuaren alderik mortuenean bizi behar izatea? Inoren eskuzabaltasunaren menpe? Besteen karitateari esker 37 urtean? Emaileek pairatzen duten krisia birritan sufritzea? Ahaztuak, jakinik inori ardura ez diozuela, abandonatuak…?\nHorrela daude Tindufeko errefuxiatu kanpamentuan berrehun bat mila saharar, Aljeriak lagatako lur zatirik idorrenean, basamortuko hamadan, lekurik latzenean. Arabiarrek Allak hamadara bidal zaitzala esaten dute norbaiti txarrena desio diotenean…, atera kontuak!\nBaina hau ez da bizi duten egoera larri bakarra. Izan ere, saharar guztiek ezin izan zuten ihes egin, eta Marokok okupatutako Mendebaldeko Saharan bizi dira, gutxiengo bihurtuta eta errepresioan. Beraien herrian bigarren mailako biztanleak dira, gobernu inbasoreak deuseztatu nahi baititu.\nSahararrak gutxi dira, eta beren lurraldea (eta itsasoa) oso aberatsa arrantzan eta fosfatotan. Komunikabideek diotenean arrantza-akordioa sinatu duela Espainiako gobernuak Marokorekin bertara arrainetan joateko, Saharako urez dihardute (Europan jaten den arrainaren %90 bertan hartzen da). Han dago aire zabaleko fosfato meatze handiena, bertatik Marokok eguneko lortzen duen etekina nazioarteko komunitateak saharar errefuxiatuei urte osorako ematen dien laguntzaren bestekoa da. Horrekin dena dago esanda!\nErruaren zati bat Espainiarena da, bere kolonia zelako okupazioa hasi zenean Martxa Berdearekin. Deskolonizatu barik laga zuenez, Espainia da tutorea legalki (barka iezadazue zuzenbideaz dakizuenok, azaltzeko bururatzen zaidan era xumeena da). Portugalek ere Ekialdeko Timorren paper bera izan zuen. Kasu horretan, baina, ondo jokatu zuen rola, Espainiak ez bezala, ez baititu babesten.\nOraingoan ere, kooperanteen bahiketa aitzakia hartuta, Tindufeko kanpamentuan zeuden guztiak ekarrarazi ditu, segurtasunagatik. Batzuk itzuli dira, lekukotasuna ematearren ez bada ere, eta ziurtatu dute kanpalekuak seguruak direla europarrontzat.\nNahasketa interesatuak, baina, ugari dira. Espainiako Telebistako 24 Horas kanalean etengabe ari ziren esaten Mali iparraldeko egoera eta Sahel osokoa oso nahasiak zirela Al-Qaedarengatik, eta hori zela-eta agindu zuela gobernuak boluntarioak etxeratzeko. Barkatu? 1.000 kilometro baino gehiago daude barren, desertuan zehar!\nImajinatzen duzue esatea Bordelen egoera larria dela Cadizen oso langabezia tasa handia dutelako? Ez litzaioke inori bururatuko, ezta? Baina Afrikaz ari bagara, eta Marokoren mesedetan, denak balio du.\netiketak: Kolaborazioak, Berria, araz, uda, Mendebaldeko Sahara, gorri, berde


Etxebizitzen merkatua: eszenategiak — Eibar.ORG | Eibarko peoria\nHemen zaude: Hasiera / Blogak / Prospektiba / Etxebizitzen merkatua: eszenategiak\nEtxebizitzen merkatua: eszenategiak\nEneko Astigarraga 2005/12/03 08:14\nHiritar euskaldun zein europar gehienen kezka nagusienetarikoa etxebizitza da.\nHorrela zioen behintzat uztailean argitaratutako azken Euskal Soziometroak : EAEko herritarrek uste dute Euskadiko arazorik larrienak langabezia (%57k aipatua) eta etxebizitza (%53k) direla,(...)\nEta, nola ez, Frantzian kezkatuta daude gaiarekin. Horrela, Frantziako Senatuaren Finantza Komisioak, etxebizitzen merkatuaren etorkizuna ezagutzeko asmoarekin, Les perspectives d'évolution du marché immobilier et son contexte macroéconomique izeneko txostena egin du Rapport d'information n° 6 (2005-2006) zenbakia duena eta Frantziako Asanblada (www.assemblee-nationale.fr ) eta Senatuko (www.senat.fr ) txosten asko bezala Interneten dagoena.\nAzterketan Europa osoari ematen zaio begirakadan, argi uzten da azken urteetan eman den prezioen igoera (urtero + %10a, 1998 geroztik) ez dela Frantziara mugatzen den fenomenoa: Frantzian %90 igo badute, Erresuma Batuan %140, Espainian %160, Irlandan %179,...\nLa France n'est pas un cas isolé : la hausse atteint 140 % au Royaume-Uni ; 160 % en Espagne ; 179 % en Irlande\nEuro-eremuan urteroko igoeraren bataz bestekoa %7 izan da. Alemania eta Japon dira salbuespenak.\nTxosten horren ondorioetan Exane BNP Paribas (www.exane.com ) aholkularitza etxeak egindako hiru eszenategi jasotzen dira:\nlurreratze leunaren eszenategia (urtero prezioen 0 eta +%5ren aldaketarekin) . Eszenategi hau gauzatzeko probabilitatea %40tan jotzen da;\nlurreratze saskarraren eszenategia (bi urteetan prezioen -%10 eta -%40 bitartean), langabeziaren edo interes tasen igoerak bultzatuta. Eszenategi honen probabilitatea %20a omen da;\nprezioen etengabeko gorakadaren eszenategia. Etxebizitzen prezioak gora jarraitzen du, interes tasak bajuak jarraitzen dutelako. Eszenategi honek probabilitateen %40a du, baina 2007 urtetik aurrera, jaitsiera edo lurreratze saskarra izateko probabilitateak gehitzen ditu.\nMerkatua finkatzeko aukera gutxien dutenei zuzendutako eskaintza politika indartzearen alde ageri dira aholkulariak: Seule une politique d'offre, en direction du logement des catégories sociales moins favorisées, peut, sans déstabiliser le marché, avoir un impact favorable en accompagnant le retournement des prix.\nUMP-k bultzatutako txostena da eta sona eta ezaguera handikoak dira Exane BNP Paribas-ekoek.\nTechnorati Tags: etxebizitza, prospektiba, Frantzia


Guardian Media Group-ek 2009-2010 finantza-urtean izan zuen negozio bolumena 221 milioi liberakoa izan zen. Horietatik 40 milioi libera inguru eduki digitalei zor izan zitzaizkien. 2010-2011 finantza-urtean, ordea, negozio-bolumena 198 milioi liberakoa izan zen.\nAurtengo finantza-urtean eduki digitalengatikako sarrerak 47 milioi liberakoak izatea espero dute. Hala ere, edukiak sarean doan irakurtzeko aukera eskaintzen jarraitu nahi dute.\nPaperezko edizioen zirkulazioa eta publizitatearen bidezko diru-sarrerak jaisten ari dira sektore osoan, eta irakurleak nahiz iragarki-jartzaileak teknologia berriak eta plataforma digitalak gero eta gehiago erabiltzen ari dira. Joera horrek ez du atzera bueltarik itxura guztien arabera.


Kaltzedoniako kontzilioa (antzinako grezieraz: Σύνοδος τῆς Χαλκηδόνος, Synodos tēs Chalkēdonos; Laugarren kontzilio ekumenikoa) 451an egin zen Asia Txikiko Kaltzedonia hirian. Alexandriako Zirilok deitu eta Leon I.a aita santuak gidatu zuen urriaren 8tik azaroaren 1era bitartean. Eliza Katolikoak eta Ortodoxoak onartzen dute guztiz kontzilio hau, nahiz eta luterano eta anglikanoek ere garrantzitsutzat hartzen duten.\n451ko urriaren 8a - 451ko azaroaren 1a\n451ko azaroaren 1a\n← Efesoko kontzilioa\nKonstantinoplako II. kontzilioa →\nAgia Efimia church (Turkey) (en)\n« Gure gurasoei jarraituz, aho batez irakatsi eta aitortzen dugu Seme bat eta bakarra dela, Jesu Kristo gure Jauna: Jainkotasunean perfektua eta gizatasunean perfektua, egiazko Jainkoa eta egiazko gizona, arrazoidun arima eta gorputzezkoa. Aitaren izate berekoa jainkotasunean eta gure izate berekoa gizatasunean; gu bezalakoa "bekatua ez beste guztian". Aitarengandik sortua denbora guztien aurretik bere jainkotasunari dagokionean eta azkenaldi honetan, guregatik eta gure salbamenagatik, gizatasunerako jaioa Andre Maria Jainkoaren Amarengandik.\nAzken aldaketa 7 apirila 2022(e)an, 20:24(e)tan\nOrriaren azken aldaketa: 7 apirila 2022, 20:24.


Ekologistak Martxanek lindanoaren gatazka Eusko Legebiltzarreko Ingurumen Batzordearen mahai gainean jarri du - Ekologistak Martxan - Euskal Herria\nEkologistak Martxanen ordezkarien agerraldia izan da gaur Eusko Legebiltzarreko Ingurumen, Lurralde Plangintza eta Etxebizitza Batzordean. Bertan, ‘Lindanoaren fabrikazioa eta erabilera.Pozoinketa iraunkor eta ixil baten kronika’ izenburupean, Ecologistas en Accionek egindako txostenaren aurkezpena egin da.\nEH Bildu taldeak egindako eskariari jarraituz antolatutako saio honen helburua, harreta deitu eta Europar Legebiltzarrera egindako azken bidaian talde guztiek, inolako salbuespenik gabe, elkarrekin lankidetzan aritzeko hartutako konpromisoa gogoraraztea da.\nTalde ekologista pozik azaldu da agerraldiaren emaitzarekin eta alderdi politiko guztiek elkarrekin lan egiteko agertu duten jarrera azpimarratu du.\nEAEn lindanoa ekoiztu zen hainbat hamarkadetan zehar. Ekoizpen horrek, kudeaketa zaila duen hondakin toxiko handia eragin du Barakaldon dagoen Oiolako urtegian edota Gasteizko Zadorra ibaian, besteak beste. Ekoizpen prozesuak eragiten zituen hondakinen kudeaketa opakua eta axolagabea izan zen.\nAgerraldi osoa (gazteleraz)\nEspainiako Estatuan HCH ekoizten hasi zen lehenengo enpresa EAEn ezarri zen. Insecticidas Cóndor SA, merkataritza-enpresa 1944an sortu zen Barakaldon (Bizkaia). 1960an, enpresa bitan banatu zen. Enpresetako batek Insecticidas Cóndor izena erabiltzen jaraitu zuen, baina 1966an ekoizpen-jarduera Amorebieta-Etxanora (Bizkaia) eraman zuen, eta han jardun zuen 1985 arte. Beste enpresak, Standard Química izenekoak, Barakaldoko instalazioetan jarraitu zuen. Azken enpresa horrek finantza-arazoak izan zituen, eta bere aktiboak Cielmar España sozietatera eraman ziren, bi urteren buruan Bilbao Chemicals izena hartu zuena. 1987an jarduna bertan behera utzi zuen, talde ekologistek eta administrazioak egindako presioen zioz; izan ere, isurketa kutsakorrak gertatzen ziren behin eta berriz, enpresa horren baitan. 1952an, Nexana S.A. Erandion kokatu zen; jarduna 1982an eten zuen.\nGaur, dei egin nahi diogu geurea den batzorde honi, gaurko eta geroko belaunaldien babesean aitzindari izan dadin, eta inplikatuta dauden herri-administrazio guztiak (udal administrazioak, autonomia-erkidegokoak, Estatukoak nahiz Europakoak) koordina ditzan, arazo larri hori konpontze aldera. Horretarako, ezinbestekoa deritzogu honako jarduera hauek gauzatzeari:\nArazoari modu bateratuan aurre egitea.\nLindano-hondakinak isuri diren toki guztiak lokalizatzea eta era egokian karakterizatzea.\nEremu kutsatu guztien osoko garbiketa bermatzea.\nGiza kontsumorako ura ekoizteko hargune desegokitzat jotzea konposatu organiko iraunkorrek eraginiko ibaiak eta eremuak.\nHalako kutsatzaileek eragindako eremuetako biztanleek jasan duten esposizioa ebaluatzea\nGertaerak ikertzea eta kutsaduraren eragileei dagozkien erantzukizunak (penalak, administratiboak eta politikoak) eskatzea.\nAipatutako jarduera horiek gauzatzeko behar diren aurrekontu-sailak izendatzea.\nGardentasuna eta etengabeko informazioa bermatzea, bai eta egoera honen jarraipena egiteko eta konponbidea emateko interesa duten antolakunde guztiek (ekologistak, sozialak, bizilagunenak) parte har dezaten ere.\nEuropako jarduera koordinatua bilatzea, bai deskontaminazioari buruzko ezaguerak trukatzeko eta ikerketa eta garbiketarako funtsak mobilizatzeko garaian, bai lurzoruak babesteko Europako arau-esparru baten alde lan egiteko garaian, lurzoruen kutsaduraren arazoari era egoki eta koherentean aurre eginda, lurzoru horiexek izaten baitute uren gaineko eragina.\n← Hasankeyf bizirik, Ilisu gelditu elkarretaratzea Bilbon (cast) Ekologistak Martxan considera poco ambicioso el Proyecto de Ley de Sostenibilidad Energética de las Administraciones Públicas Vascas →


Euskal Herria Bildu - Madrilera, zertara?\nJaitsi PDF formatoan\nAukerak benetako aldaketa bat ahalbidetzeko.\nEH Bilduk EAEko eta Nafarroako herritarron gehiengoaren itxaropenak beteko ditu: benetako aldaketarako aukerak gure botoen babesa jasoko du.\nEH Bilduk EAEko eta Nafarroako herritarron gehiengoaren itxaropenak beteko ditu: benetako aldaketarako aukerak gure botoen babesa jasoko du. Gure botoek, gainera, balio bikoitza izango dute: aldaketa bultzatuko dugu, jakina, baina aldaketa hori berme guztiekin egingo dela ziurtatuko dugu. EAEko eta Nafarroako gizartearen zein gizarte hori ordezkatzen duten erakundeen gehiengoaren babesarekin egin diren eta egingo diren aurrerapen guztiak (gizarte-arloan, ekonomian, kulturan eta hizkuntzan) errespetatuko diren bermearekin. Lan egingo dugu, halaber, Estatuko kolektibo eta herrien eskubide sozioekonomikoak ere errespeta daitezen.\nIndarrak batuko ditugu Espainiako gobernu berriak Estatuaren izaera plurinazionala aitortu eta errespeta dezan eta Estatuko nazio guztiek erabakitzeko duten eskubidea bere gain har dezan.\nEra berean, indarrak batuko ditugu Espainiako gobernu berriak Estatuaren izaera plurinazionala aitortu eta errespeta dezan eta, ildo horretan, Estatuko nazio guztiek erabakitzeko duten eskubidea bere gain har dezan, nazioetako herritarrei kontsultak egiteko aukera emateaz gain, kontsultetan demokratikoki hartutako erabakiak errespetatu eta gauza ditzan.\nHorrela, beraz, ahalegin guztiak egingo ditugu aldaketa horrekin gure herritarren ahotsa, hitza eta erabakiak kontuan har daitezen, Euskal Herriaren etorkizun politikoarekin zerikusia duten erabakiak zein gure jendartearen etorkizun sozial eta ekonomikoarekin, kultura-etorkizunarekin eta hizkuntza-etorkizunarekin zerikusia duten erabakiak.\nHorretarako, honako hau proposatuko dugu:\nGaur egun Espainiako ordenamendu juridikoaren barruan dauden estaturik gabeko nazioen etorkizun politikoari buruzko kontsulta lotesleak egiteko aukera.\nErreferendum horiek berme demokratiko guztiekin antolatuko dira, eta proiektu guztiak askatasun osoz defendatu ahal izango dira.\nErreferendum horien emaitzak onartu eta errespetatu egingo dituzte kontsulta egiten den lurraldeko gobernu eta indar politikoek zein Espainiako gobernuak.\nInplikatutako erakunde guztiak behartuta egongo dira erreferendumen bidez hartutako erabaki askea demokratikoki bideratzera eta gauzatzera.\nAukerak EAEko eta Nafarroako herritarren eskubide sozialak, ekonomikoak eta kulturaren eta hizkuntzaren arlokoak babestu eta errespetarazteko.\nEz dago erakunde politiko eta judizialik EAEko eta Nafarroako herritarrek demokratikoki aukeratutako erakundeen borondate eta erabakien gainetik dagoenik. Espainiako gobernuak eraso egiten diete behin eta berriz.\nAurrerapen ugari (sozialak, ekonomikoak eta kulturaren eta hizkuntzaren arlokoak) lortu ditugu milaka pertsonaren eta ehunka eragile sozial, sindikal, kultural edo ekonomikoren lanari eta aldarrikapenari esker. Aurrerapen horiek gehiengo sozial eta politikoaren babesarekin onartutako lege eta ekimen ugaritan ere islatuta daude. Eta lege horiek gure gizarte-ongizatea finkatzen eta hobetzen dute.\nHonako oinarri hau dugu abiapuntu: ez dago erakunde politiko eta judizialik EAEko eta Nafarroako herritarrek demokratikoki aukeratutako erakundeen borondate eta erabakiaren gainetik dagoenik. Borondate eta erabaki horiei esker, aurrerapen eta lorpen sozial ugari egin dira, baina Espainiako gobernuak eta haren zerbitzura diharduten estamentu judizialek (hala nola Konstituzio Auzitegiak) eraso egiten diete behin eta berriz.\nKonstituzio Auzitegian Nafarroako Parlamentuak onartutako 17 legeren eta Eusko Legebiltzarrak onartutako 9 legeren aurka aurkeztutako errekurtso guztiak berehala bertan behera uzteko eskatuko diogu gobernu berriari.\nGure udalek, aldundiek eta/edo kontzejuek hartutako erabaki subiranoen aurka gobernuaren ordezkariek aurkeztutako errekurtso guztiak bertan behera uzteko eskatuko dugu.\nGobernuaren ordezkariaren figura desagerraraztea eskatuko dugu, EAEko eta Nafarroako erakundeen lana oztopatu eta erakunde horietako ordezkari gehienek demokratikoki hartutako erabakien kontrako errekurtsoak jarri baino ez baitute egiten.\nDeuseztatutako legeak berme guztiekin indarrean jartzeko eta garatzeko eskatuko dugu eskuragarri ditugun tresna politiko eta juridiko guztiekin.\nErrekurritutako legeetako batzuk\nFrackingaren kontrako Legea\nEtxegabetzeen kontrako Legea\nPolizia Foralaren eta Lokalaren Legea\nEskuin muturreko taldeen eta funtzionario publikoen biktimak aitortzeko Legea\nElizaren IBIa ordainarazteko Legea\nOsasun zerbitzuen doako asistentziarako Legea\nOrdutegi Komertzialetarako Erregulaziorako Legea\nEiTBren kaptazioaren baliogabetzea\nLurzoruaren kutsadurarako prebentzioaren Legea\nEmakume eta gizonen arteko Berdintasun Legea\nPrebisio Sozialaren Entitateen Legea\nSegurantza Sozialaren Sistemaren Ordenazioaren Legea\nEuskara Ordenantzen kontrako errekurtsoak\nDonostiako part-hartze Dekretuaren kontrako errekurtsoa\nTrebiñu EAEn integratzeko erabakiaren kontrako helegitea\nAukerak gure eskubide sozial eta ekonomikoei eraso egiten dieten bidegabeko legeak indargabetzeko.\nPPk eta PSOEk onartu dituzten lege askok Euskal Herriko eta Estatuko herritarren eskubiderik oinarrizkoenak murriztu dituzte hainbeste urtetan lortu ziren eskubideak lapurtu nahi dizkigute.\nPPk eta PSOEk onartu dituzten lege askok Euskal Herriko eta Estatuko herritarren eskubiderik oinarrizkoenak murriztu dituzte. Lege horiek zuzenean egin diote eraso gehiengo sozialari, eta Espainiako elite ekonomikoen, haien bankuen eta enpresa handien interesak babestu baino ez dute egin, politika haien zerbitzura jarriz. IBEX35aren eta gehiengo soziala euren irabazien zerbitzurako eskulan merke bihurtu nahi duten patronalen neurrira egindako legeak dira. Lege horien bidez, haien krisia guk ordaintzea eta, gainera, isil eta otzan geratzea eta gehienok gutxi batzuen onurarako pairatzen ditugun askatasun-murrizketak eta austeritatea “saihetsezinak” direla onartzea nahi dute. Lege horien bidez, azken batean, hainbeste urtetan lortu ziren eskubideak lapurtu nahi dizkigute.\nHori guztia dela-eta, EAEko eta Nafarroako gizartearen onerako, gure ongizate sozial eta ekonomikoan atzera egitea dakarten lege guztiak indargabetzea. Ildo horretan, honako hauek bertan behera uztea eskatuko dugu\nLan-erreformak: dauden hitzarmen propioak eta haiek ezartzen dituzten lan-baldintzak baztertzen dituzte, eta gure lan-baldintzak ezegonkortzen, kaleratzea merkatzen, negoziazio-esparruak suntsitzen, langabezia areagotzen eta langile-klasea pobretzen duten erreformak inposatzen dizkigute.\nPentsioen erreforma: pentsio duinak ukatzen dizkigute, ahalmen ekonomikoa izanik ere zenbatekoak Madriletik inposatzen dizkigutelako.\nLOMCE: EAEko eta Nafarroako herritarrek ez dute hezkuntzaren lege hori onartzen, eta ez diote obeditzen, merkantilista, pribatizatzailea eta baztertzailea delako, asmo politiko nabarmena duelako eta gure hizkuntza-eskubideak ukatzen dituelako.\nAbortuaren Legea: norberaren gorputzaren inguruan erabakitzeko eskubidea ukatzen die emakumeei, Euskal Herriko gehiengo sozial eta politikoak emakume guztien eskubide hori errespetatzen eta babesten badu ere.\nKonstituzioaren 135. artikulua: PPk eta PSOEk berrespen demokratikorik gabe inposatutako Konstituzioaren aldaketa horrek lehentasuna ematen dio herritarrok sortu ez dugun zorraren ordainketari, premia sozial eta ekonomikoetan egin beharreko inbertsioaren gainetik. Inposaketa horrek Europako elite ekonomiko, banku-elite eta finantza-eliteei baino ez die mesede egiten.\nBanku Fundazioen Legea: gure herrialdeko sare industrial, ekonomiko eta sozialaren zerbitzura jardungo duen banka publiko bat edukitzea eragozten digu lege horrek.\nFarmazia-koordainketa: zigor gehigarria da etengabeko arreta medikoa behar duten pertsonentzat, eta osasun-zerbitzuak eta horien ondoriozko tratamenduak doan eta kalitate egokiarekin eskuratzea eragozten du.\nAurrekontu-egonkortasunaren Legea: nola eta zenbat inbertitu dezakegun ezartzen eta gizarte-aurrerapena eragozten du lege horrek, gure premia eta errealitate sozioekonomikoak kontuan hartu gabe. Zerbitzu publiko eta sozialen gastua murriztea eta zorigaiztoko eredu ekonomikoak sortutako zorraren ordainketari lehentasuna ematea da Legearen helburu bakarra, era horretan Europak ezarritako defizit-mugak betetzeko.\n"Eguzkiaren Zerga" – Autokontsumoari buruzko Dekretua: PPk onartutako dekretu horrekin, “Eguzkiaren zerga” ezarri eta energia berriztagarrien bidezko energia-trantsizioa geldiarazi nahi da, herritarrek eguzki-energia fotovoltaikoa eskuragarri izan ez dezaten. Dekretuak energia-konpainia handien interesei ematen die lehentasuna, eta haien etekin neurrigabeak areagotzea ahalbidetu eta kontsumitzaileen faktura elektrikoa garestitzen du.\nTokiko administrazioaren erreformak eta administrazio orokorraren erreforma: Gure erakunde eta administrazio publiko propioak eduki, arautu eta kudeatzeko eskubidea.\nAukerak gure ongizate sozial, lan-ongizate eta ongizate ekonomikoan aurrera egitea ahalbidetuko duten tresnak eskatzeko.\nGure ongizate sozial eta ekonomikoan aurrera egin nahi dugu ezarri nahi diguten langabezia, pobretzea eta kolokatasuna atzean utzita.\nGure ongizate sozial eta ekonomikoan aurrera egin nahi dugu, eta aurrera egin dezakegu, ezarri nahi diguten langabezia, pobretzea eta kolokatasuna atzean utzita. Badaukagu horretarako behar adinako ahalmena eta indarra. Azaldu dugunez, gehiengoaren onurarako garapen ekonomikoa eta justizia soziala lortzeko urrats gehiago egiteko dugun ahalmen sozial eta politikoa hainbat ekimen eta legetan geratu da islatuta. Horien bidez, honako hauek ziurtatu nahi dira: guztientzako etxebizitza duina, adinekoen bizitzaren euskarri izango diren gutxieneko pentsioak, denok sortzen dugun aberastasuna hobeto banatuko duten zerga-politikak, pobreziari eta bazterketari aurre egiteko politika sozialak eta langileentzako baldintza duinak ziurtatuko dituzten lan-hitzarmenak.\nGure bizi-baldintzak hobetzeko eta guztiontzako herrialde hobe baterantz aurrera egiteko, gero eta tresna propio eta subirano gehiago behar ditugu.\nHori dela-eta, gure bizi-baldintzak hobetzeko eta guztiontzako herrialde hobe baterantz aurrera egiteko beharrezkoak diren erabakiak hartzea ahalbidetuko diguten gero eta tresna propio gehiago eta gero eta tresna subirano gehiago behar ditugu, era horretan baldintza ekonomiko bidezkoagoak eta gure herriko herri-klase eta langile-klaseentzat lortu nahi dugun etorkizun duina eraikitzen jarraitzeko.\nBeraz, egunez egun hobetzen jarraitzeko eta denok kezkatzen gaituzten arazoei erantzuteko, transferentzia eta tresna propio berriak eskatuko ditugu:\nEAEko eta Nafarroako Lan Harremanetarako Esparrua. Esparru horrek lan-harremanak eta enplegu-politika pasibo eta aktibo guztiak arautzeko eskubidea bermatuko du, eta, era horretan, negoziazio kolektiboa berreskuratuko da eta soldata- eta lan-baldintza hobeen unibertsalizazioa lortuko da, 1.200 euroko gutxieneko soldatarekin hasita.\nEAEko eta Nafarroako pentsio-sistema propioa: gure finantza propioak kudeatzeko ahalmena izatea, gure produkzio-sarearen euskarri diren enpresa txiki eta ertainak eta gure industria bultzatzeko eta produkzio-eremua eusten duen ugalketa- eta zainketa-lana duin bihurtzeko; horretarako, funtzio sozialeko banku eta/edo kutxa publikoak sortu behar dira.\nFiskalitatearen eta aurrekontu-arloaren inguruko eskumen guztien transferentzia: erabateko zerga-subiranotasuna, herrialdeko aberastasuna era bidezkoagoan banatu ahal izateko.\nEAEko eta Nafarroako finantza-sistema propioa: tener la capacidad de gestionar nuestras propias finanzas para impulsar nuestra industria y las pequeñas y medianas empresas que sustentan nuestro tejido productivo, para dignificar el trabajo reproductivo y de cuidados que sostiene el ámbito productivo, creando para ello “crear” los bancos y/o cajas publicas de función social propias.\nHezkuntza-arloko eskumen guztien transferentzia: guztientzako hezkuntza-eredu propio eta kalitateko bat garatzeko aukera izatea.\nGaroñaren behin betiko itxiera eta ingurumenaren eta energiaren arloko erabateko transferentziak: enpresa gutxi batzuk gure ingurunearen eta gure osasunaren kontura aberastu ez daitezen. Energia berriztagarrietan oinarrituta egongo den eta bere burua aski izango duen energia-eredu baterantz aurrera egiteko, eta gure industria hain neurri handian kaltetzen duen energia-gastua murrizteko.\nAukerak bakea eta bizikidetza demokratikoa eraikitzeko.\nEtorkizuna eraikitzeko konponbidea eman behar zaie gatazkak gure herrialdean eragin dituen ondorio guztiei, egun dirauten sufrimendu guztiak aitortu eta erreparatuz.\nEuskal Herrian etorkizun demokratiko bat bakean eraikitzea EAEko eta Nafarroako gizarte osoaren premia da. Etorkizun hori eraikitzeko, konponbidea eman behar zaie gatazkak gure herrialdean eragin dituen ondorio guztiei, eta, horretarako, gaur egun dirauten sufrimendu guztiak aitortu eta erreparatu behar dira.\nEstatu espainolak gatazka konpontzeko prozesuan ezartzen duen blokeoa gainditu beharra dago, gatazka erabat eta behin betiko konpontzeko urratsak egiten jarraitzeko eta zauri guztiak ongi ixteko, horixe baita gertatutakoa errepikatuko ez dela ziurtatzeko bermerik onena. Garaia da, halaber, Estatu espainolak konponbideen ateak zabaltzeko eta EAEko eta Nafarroako gizarteari pertsona guztien eskubide guztiak errespetatu eta zainduko dituen fase demokratiko baterantz aurrera egitea ahalbidetzeko.\nEH Bilduk bitarteko guztiak erabili eta ahalegin guztiak egingo ditu hainbeste urtetako gatazkak gure herrian eta bertako jendearengan izan dituen ondorio mingarriak gainditzeko.\nBeraz, hainbat neurri proposatuko ditugu oraindik ere badirauten korapiloak askatzeko:\nSakabanaketa-politika desagerraraztea: sakabanaketa-politika ankerrari eusteko salbuespen-legeak indargabetzea proposatuko dugu, EAEko eta Nafarroako preso independentista guztiek beren zigorra gizarte- eta familia-ingurunetik ahal bezain hurbil bete ahal izan dezaten.\nEspetxeen eta espetxe-politikaren arloko transferentzia: EAEk eta Nafarroak espetxeen arloko transferentzia lortzeko ahaleginak egingo ditugu, espetxeetan preso dauden pertsona guztiei bidezko eta gizalegezko tratua emateko.\nPreso independentisten salbuespen-egoerak desagerrarazteko legezko neurri guztiak aplikatzea:\ngaixotasun larria duten presoak espetxetik irtetea.\nzigorraren 2/3 edo 3/4 bete duten presoak espetxetik irtetea\nEuropak agindutako zigor-metaketa aplikatzea, zigorrak bidegabeki luza ez daitezen\nGatazkaren biktima guztien oroimena aitortu, erreparatuko duen eta oroimen horri balioa emango dion biktimen lege bat onartzea.\nAuzitegi Nazionala auzitegi berezi gisa desagertzea.\nAukerak herritarren eskubide eta askatasun guztiak babesteko eta horiek deuseztatzen dituzten legeak indargabetzeko.\nPertsona guztiek beren eskubide zibil guztiak baliatzeko eta horiekiko errespetua jasotzeko, askatasun osoz bizitzeko, askatasuna lapurtzen digutenen aurkakotasuna adierazteko eta, gainera, askatasun osoz adierazteko aukera izatea da EH Bilduren asmoa.\nEspainiako azken gobernuek (PSOEkoek zein PPkoek) gurutzada bat hasi dute askatasun eta eskubide zibil eta politikorik oinarrizkoenen aurka. Estatuak EAEko eta Nafarroako herritarren aurka aplikatutako mozalak eta askatasun-murrizketak ongi ezagutzen baditugu ere, oraingoan “legezko” bilgarri bat eman diote Estatu espainoleko demokraziarik ezari. Eta, hori guztia, Estatuko “demokrazia” faltsua eta giza eskubiderik oinarrizkoenekiko errespeturik eza gehiengo sozialaren kritikez eta aldaketarako grinaz babesteko.\nGaur egun ezin da protestarik egin, ezin da informaziorik eman eta ezin da kalean manifestazio bat egin. Beren herrialdetik kanpo etorkizun hobea bilatzen duten pertsonak bigarren mailako herritar gisa tratatzen dituzte, eta eskubiderik oinarrizkoenak ukatzen zaizkie. Eta hori gutxi balitz, biziarteko espetxe-zigorra errealitatea da gaur egun Estatu espainolean. Lege horien ondorioz, Estatu espainola gero eta gorago dago Europa osoko demokraziarik kaskarreneko estatuen sailkapenean.\nAskatasuna murrizten duten legeak indargabetzeko gehiengo parlamentarioak bilatuko ditugu:\nMozal Legea: Euskal Herrian hainbat hamarkadatan aplikatu den askatasun- eta eskubide-murrizketari lege-apaindura eta apaindura juridikoa ematen dion legea da. Lege hori aplikatuta, jende asko atxilotu, isundu edo epaitu dute adierazpen-askatasuna baliatu izanagatik.\nAtzerritarren Legea eta errefuxiatuekiko politika:Atzerritarren Legeak pertsonen jatorriaren araberako berdintasunaren printzipioa urratzen du, eta horrek ondorio aurreikusezinak eta dramatikoak dakartza etorkizun duina baino bilatzen ez duten pertsonentzat. Era berean, errefuxiatuek gainerako herritarren oinarrizko eskubide berak eduki behar dituzte, baina aldatu behar dugun Europako ereduak ukatu egiten dizkie eskubide horiek.\nEspetxealdi iraunkor berrikusgarria: biziarteko espetxe-zigorra da praktikan. PPk eta PSOEk onartutako neurri hori zuzeneko erasoa da giza eskubideen aurka, zigorrak luzatzea eta presoak berriz sozializatzeko aukerari uko egitea dakar, eta areagotu egiten du Estatu espainolean zigorrak gertakarien zentzu ideologikoaren arabera aplikatzearen bidegabekeria. Neurri horrek euskal preso independentisten aurka ezarritako zigorrak ere hartuko ditu eraginpean.\nHeriotza duina – Kode Penaleko 143 artikuluaren aldaketa: Kode Penalaren 143 artikulua aldatuko dugu, heriotza duinerako eskubidea bermatzeko, eutanasia eta lagundutako heriotza despenalizatuz horretarako. Beste pertsona bati bizitza kentzen laguntzea helburu hori lortzeko ekintzen bidez, bizitzen jarraitu nahi ez duenaren bizitza bertan behera uztea, eta beraz bere buruaz beste “eutanasikoa” egitea (sufrimenduagatik eskari berezia), gaurko egunean legeak izapide orokorrarekin zigortzen du, sei hilabete eta bi urtetako zigorrarekin bere buruz besteko kasuetan, eta sei hilabetetik sei urtetara arte eutanasiaren kasuetan.\nAukerak ustelkeria desagerrarazteko, gardentasunarekin konprometitzeko eta Estatu espainoleko egitura antidemokratikoak onbideratzeko.\nProiektu politiko gisa ustelkeria eta bizi-aseguru ekonomiko gisa ate birakariak dituztenak, kargu eta soldata ikaragarri baten truk enpresa handientzat gobernatzen dutenak eta erakundeak beren interesak babesteko baino erabiltzen ez dituztenak herritarrak ordezkatu behar dituzten espazioetatik desagertzeko\nEstamentu eta egitura guztiak ustelduta dituen Estatu batean bizi gara. Ustelkeria eta klientelismoa bizimodu bihurtu dituen Estatu batean. Bulegoetan pribilegioei gutun-azalen bitartez eusten dien eta, aldi berean, gehiengoari lege eta dekretuen bitartez eskubideak lapurtzen dizkion Estatu batean. Eremu publikoa arpilatu eta sakelak bete dituztenean ez ikusiarena egiteaz gain hori ahalbidetu eta bultzatu duen, eta ahalbidetzen eta bultzatzen duen Estatu batean.\nBotere judiziala, Estatuko segurtasun-kidegoak, komunikabideak, legegintza-aparatuak... Estatuko zutabe guztiek aldaketa sakona behar dute. Zutabe horiek diktaduran ezarri ziren, eta oraindik ere demokrazia eta askatasuna suntsitu nahi izan zituztenen esku dauden botere gisa funtzionatzen dute.\nGaraia da, beraz, proiektu politiko gisa ustelkeria eta bizi-aseguru ekonomiko gisa ate birakariak dituztenak, kargu eta soldata ikaragarri baten truk enpresa handientzat gobernatzen dutenak eta erakundeak beren interesak babesteko baino erabiltzen ez dituztenak herritarrak ordezkatu behar dituzten espazioetatik desagertzeko, Estatu espainolean zein Euskal Herrian.\nHori dela-eta, gehiengoak proposatu eta bilatuko ditugu honako hauek lortzeko: >\n0 ustelkeria, 0 klientelismoa: erakunde publikoetan zein haien mendeko organo edo enpresetan kargu publiko bat betetzen duten pertsona guztiek onartu beharreko konpromiso etiko bat onartu behar da. Estatuko, Autonomia Erkidegoko, lurralde-mailako eta toki-mailako egitura guztietan ustelkeria eta klientelismoa desagerraraztea izango da horren helburua.\nDaukan posizioa bere interesei lehentasuna emateko erabili izanagatik inputatuta dagoen pertsona edo kargu oro kargugabetu egingo da automatikoki, posizioa edo kargua edozein izanik ere.\nInteres pribatuak interes publikoaren gainetik jarri izanagatik salatu duten pertsona oro kargugabetu egingo da.\nKontratuak edo lanpostuak esleitzeko ezarrita dauden baldintzak bete gabe inguruko pertsonen kontratazioa erraztu izanagatik salatu duten pertsona oro kargugabetu egingo da.\nGardentasuna: Kargu publiko guztiak (erakundeetako kargu publikoak edo haien mendeko organismo eta/edo enpresetako karguak) eraginpean hartuko dituen Gardentasunaren Lege berri bat proposatuko da.\nLegegintzaldi bakoitzaren hasieran eta amaieran, egoera ekonomiko xehatua aurkeztu beharko da, eta, horretarako, karguek Estatuan zein atzerrian dituzten diru-sarrerak, ordainsariak, inbertsioak, ondasunak eta higiezinak zehaztu beharko dira.


Ongi etorri unibertsitatera — Gaztezulo\nOngi etorri unibertsitatera https://www.gaztezulo.eus/albisteak/ongi-etorri-unibertsitatera https://www.gaztezulo.eus/albisteak/ongi-etorri-unibertsitatera/@@download/image/11p20-1.jpg\nLaster, institutuko nerabe basatiak unibertsitari prestu bilakatuko zaizkigu. GAZTEZULOn errana dugu unibertsitatea ez dela deus ere ikasteko lekua. Eta, halarik ere, unibertsitateak beteko dizkigute gazte hasiberriek. Horra hor zenbait gai kontuan hartzekoak.\nIkastolatik institutura pasatzea ikaragarrizko trauma da anitzetan. Handiena, indartsuena eta gaiztoena izatetik mukizu nazkagarria izatera pasatzen zara. Unibertsitaterako jauzia ezberdina da, ordea, 18 eta 19koen artean ez baita alde handirik. Baina bada zerbait bitxia eginen zaizuna: unibertsitatean 27 urteko klasekideak eta 23ko irakasleak topatuko dituzu. Lehenengoetatik ikasi, noski.\nInstitutuan hezkuntza pertsonalizatua ematen saiatzen dira. Unibertsitatean ez dute horrelakoetan astirik galtzen. 150 edo 200 laguneko klaseetan izanen zara askotan. Ondorioz, irakasleak Groelandiako izotza baino hotzagoak dira. Euren "txapa" bota, eta kitto. Utzi eztabaida akademikoak kafetegirako.\nInstitutuko noizbehinkako ekintza hau eguneroko jarduera bilakatu behar da unibertsitatean. Heldua zara dagoeneko, zure ekintzen erantzule. Hortaz, zertarako klasean denbora galdu? Zoaz kafetegira.\nOngi da, ailegatu zara fakultateko kafetegira. Aukera ezazu txoko erosoren bat, lau urtetan (edo bostetan, edo zortzitan) gehien bisitatuko duzun txokoa izanen baita.\n"Unibertsitatean asko ligatzen da"\n(?!!!!!!!!!!!) Euskal Herriko zein zulotan ligatzen da asko? Batzuek diote nesketan ibiltzeko Erizaintza egin behar dela, eta mutiletan ibiltzeko, ingenierutzaren bat. Bai ote? Ez, horrelako burutazioekin ez zoaz inora. Unibertsitariek antolatu jaiak dira ligatzeko tokirik egokienak; hau da, campusetik urrun.\nDozenaka liburu behar izaten dira unibertsitateko ikasgaiak gainditzeko. Eta hau kasualitatea!, liburu asko gure irakasleek idatziak dira. Hori dela eta, batek baino gehiagok pentsatzen du unibertsitateko klaseetan ez dela apunterik hartu behar, nahikoa dela liburua izatearekin. Koitaduak Olentzeroren asmo onetan sinesten du oraindik.\nOngi etorri fotokopien erreinura, erresoluzio ttikiko zuri-beltzeko kopien merkatura. Irakasleek idatzi liburuak ez erosi gero! Merkeago aterako zaizu liburuok fotokopiatzea eta gainera erabateko zilegitasun morala duzu. Eta apunterik ez baduzu, klasetik agertu ez zarelako? Don't worry. Beti dago klase guztietara joaten den baten bat. Haren laguna izan beharko duzu. Edo bestela bere adiskidetasuna (eta apunteak) erosi beharko d(it)uzu.\nIkasturte hasieran irakasleren batek erranen du berak ez diela azterketako emaitzei gehiegi begiratuko, kontuan izanen dituela urte osoko lanak. Kasurik ez! Irakaslea etsaia da, ziria sartu nahi dizu. Azterketa batean lorturiko emaitza ona da argudiorik onena ikasgaia gainditzeko.\n"Ideia trukaketarako lekua da unibertsitatea"\nBaita zera ere! Unibertsitateko komunikazioa norabide bakarreko da: irakasleak hitz egin, ikasleak barneratu. Opusen existentzialismoa aipatu eta "Fe y vida de fe" izenburuko liburua oparituko dizute; NUPen euskarazko ikasgaiak galdegin eta bertze 76 lagunekin batera atxilotuko zaituzte; EHUn... EHUn... eta zer erraten ahal dut nik izena bera ere okerra duen unibertsitateaz?\n"Asko ikasteko lekua da unibertsitatea"\nEzetz ba. Unibertsitatean transakzio ekonomikoa bertzerik ez da egiten. Ordaindu eta, trukean, titulua emanen dizute. Tartean "estudiatu" beharko duzu (ikasi ez, ikasi inoiz ez!), baina azkenean, ongi ordainduz gero, desiratutako duzun titulu hori poltsikoratuko duzu. Tristea? Serioak izan gaitezen: gaizki pasatu ote duzu? Bada, gizarte honetan dibertsioagatik ordaindu behar da.


| Zain dezagun uraeuskaljakintza\nBy iromero on 2008(e)ko martxoak 22 in denetarik\nUraz hitz egiten dugunean, hitz egiten badugu, behintzat, bi hizkitako ele arrunt batez mintzatzen gara, hitz honen atzean gu guztion bizitzarako funtsezko osagaia dagoela kontuan hartu gabe; izan ere, hori besterik ez da, bi letretako termino bat.\nHala ere, okerrena ez da hitz egiteko orduan ematen diogun garrantzi eza, ez; akatsik handienaÂ likido garden honi ematen diogunÂ erabilera da. Esate baterako:\nHamar minutuko dutxa batean batez besteko 100-200 litro ur gastatzen ditugu. Jarrera arduratsua izango bagenu, 80 litrorekin nahikoa izango genuke.\nIturria itxi gabe hortzak garbitzen ditugunean, zazpi litro inguru xahutzen ditugu; behar duguna erabiliko bagenu, berriz, 2 litrorekin moldatuko ginateke.\nHorrela, makina bat adibide gehi ditzakegu… Beste alde batetik, denok dakigun moduan, ura bizitzari lotuta dagoen baliagai natural bat da. Ezagutzen diren bizi forma guztiek dute beharrezko, eta gorputzeko prozesu metaboliko askotarako ezinbestekoa da. Hala ere, elikadura ura baino errekurtso arazotsuagoa dela pentsa dezakegu hasiera batean; izan ere, gure planetan ur gehiago dago lurra baino, Lurraren %72, hain zuzen ere, ura da.\nAipatu dudan bezala, ura nagusi da Lurran, baina ia guztia gazia da. Bestalde, dagoen ur geza gure planetako biztanle ororentzat nahikoa bada ere, honen banaketa oso irregularra da. Arazo hau ur gehiago lortuz, hobeto banatuz edo gutxiago xahutuz saihets dezakegu.\nOndoko irudian agertzen den moduan, gure planetan dagoen uraren %97 ozeanoetan dago; beraz, gazia da. Ondorioz, dagoen ur geza ez da asko, %3. Kantitate honetatik %2,4 glaziarretakoa dela kontuan hartuz, erabiltzeko moduan duguna (ibaietan, basoetan…) %0,6 da. Baina hau ez da dena, guztiaren %0,003 bakarrik erabil baitezakegu.\nHori dela eta, likido hau zaintzea ezinbestekoa da guretzat eta gure ondorengoentzat. Lan honetan edonor has daiteke gauza sinpleenetatik abiatuz:\nXaboi biodegradagarriak erabili.\nEz utzi iturriak irekita behar ez duzunean.\nEz bota zaborrik, komunera, errekara, ibaira, itsasora…\nHobe dutxa bainua baino.\nGarbigailua erabili behar duzunean, ondo bete…Â\nHain gai garrantzitsua izanik, aipatzekoa da aurten uraren urtea ospatzen dela. Arrazoi hori dela eta, ekimen ugari antolatu da, hauen artean, Expo Zaragoza 2008. Ekainean, Zaragozako hiria 102 herrialdetako erakusketari hartzeko prestatuko da; horrela, hain garrantzitsua den urari erakusketa unibertsala eskaintzeko. Dena den, honen berri zabalagoa euskaljakintzako Elenak emango digu gure hurrengo artikuluan. Bide batez, gaur uraren eguna dela adierazi nahi dizuet, egun ezin hobea hausnarketa egiteko. Izan gaitezen denok zentzudun eta gure ondorengoek planeta osasuntsu bat jaso dezaten zain dezagun ura.\nGaiaren inguruko eta gure urtegiei buruzko informazio gaurkotua nahi baduzu, klikatu hemen.\n2008ko EXPOa Zaragozan


2017ko Irungo Inauterietako kartel lehiaketa - Inauteriak\n2017ko Irungo Inauterietako kartel lehiaketa\n2017ko IRUNGO INAUTERIETAKO KARTELA AUKERATZEKO LEHIAKETAREN OINARRIAK\nIrungo Udalak 2017ko IRUNGO INAUTERIETAKO kartela aukeratzeko lehiaketarako deialdia egin du, honako OINARRI hauek kontuan hartuta:\n1.-Edozeinek parte hartu ahal izango du Lehiaketan.\n2.-Parte-hartzaile bakoitzak obra bakarra ekarri ahalko du.\n3.-Tamaina: 70 cm x 50 xm (ez etzana). Lanak euskarriz zurrun baten gainean muntatu behar dira, Arte Batzordeak baloratzeko eta, halakorik behar izanez gero, erakusgai paratzeko.\n4.-Lanak egilearen jatorrikoak izan beharko dute, eta ezin dira izan beste lehiaketetan sarituak.\n5.-Kartela iragartzeko testua honako hau izango da:\n6.-Parte-hartzaileak irudi korporatiboa sartu beharko du, kontsultatu: http://www.irun.org/imagcorp/default.htm\n7.-500,00 euroko sari nagusia emango da eta 150,00 euroko akzesit bat. Sariak ez dira bateragarriak izango. Sarien zenbatekoei PFEZren atxikipena aplikatuko zaie, indarrean dagoen legeak agintzen duen bezala.\n8.-Aurkezteko epea: 2017ko urtarrilaren 20ra bitarte, 14:00ak arte.\n9.-Aurkezteko lekua: Kultura eta Kirol Arloa (Urdanibia plaza, 6-20304 Irun) 09:00etatik 14:00etara. Informazio-telefonoa: 943 505411.\n10.-Identifikazioa: lanak goiburua dutela eta egilearen izenperik gabe aurkeztu beharko dira.\nGoiburu hori bera daraman gutun-azal itxi batean datuak sartu behar dira egilea nor den jakiteko, telefono zenbakia, helbidea eta NANaren zenbakia adieraziz.\n11.-Lehiaketa ezin izango da hutsal deklaratu.\n12.-Obra Irabazlea: Kartelak, hobeto inprimatzeko, teknika aldetik tonalitate-aldaketaren bat beharko balu, epaimahaiak aldaketok agindu ahal izango ditu, aldez aurretik egileari galdetu ta eta berarekin lankidetzan. Ordenagailuz eginez gero, irabazleak kartela euskarri informatikoan (CD) aurkeztu beharko du inprimatuko den tamainan (70cm x 50 cm).\n13.-Epaimahaia: Irungo Inauterietan parte hartzen duten Konpartsetako ordezkariek (ordezkari bana) osatuko dute.\n14. Kartel irabazlea hautatzea: Epaimahaia urtarrilaren 25ean bilduko da, 18:00etan, AMAIA KZn, eta lehenengo saria eta akzesit hautatuko ditu.\n15.-Epaimahaiaren ahalmenak: Epaimahaiak lehiaketatik kanpo utz ditzake lanak, hautatzeko prozesuko edozein unetan, honako inguruabar horie takoren batean badaude:\n-Deialdiaren xedearekin bat ez datozenak.\n-Askatasunaren eta berdintasunaren oinarrien kontrakoak direnak\n-Egilea nor den zalantzan dagoenean.\n-Beste egile batzuen lanen plagiotzat hartzen badira.\n16.-Epaimahaiaren erabakia apelaezina izango da. Hala ere, epaimahaiak erabakia berriro aztertu dezake, eta baliorik gabe utzi 15. artikuluan aurreikusitako gorabeheraren bat gertatzen denean.\n17.-Kartel irabazlea Udalaren jabetzakoa izango da, eta horrez gainera, egileak udalari kartela ustiatzeko eskubideak ematen dizkiola ulertuko da, jendaurre ko komunikaziorako, erreproduziorako eta banatzeko; hori guztia izaera esklusiboz eta Udalaren alde.\n18.-Lanak jendaurrean ikusgai jarri ahal izango dira, eta Epaimahaiak eskumena izango du, bere iritziz eta leku-arrazoiagatik AMAIA KZn erakustea zeintzuk merezi duten erabakitzeko. Udalak eskubidea izango du saritu gabeko lanak jendaurrean erakusteko eta zabaltzeko, kartel finalistak hautatzen direnetik 2016ko martxoaren 17ra arte, eta ulertuko da doan eta esklusibitatez ematen direla eskubide horiek, obren erakusketa amaitzen den arte. Erakusketa AMAIA KZan, urtarrilaren 26tik otsailaren 10etik 26ra arte izango da.\n19.-AMAIA KZan jaso ahal izango dira lehiaketara aurkeztu eta saria irabazi ez duten lanak, 2017ko martxoaren 15etik 30era bitartean, 18:00etatik 21:00etara. Data hori igarotakoan, Udalak nahi duen bezala erabili ahal izango ditu jaso ez diren kartelak. Udalak ez du bere gain hartuko aurkeztutako materialak garraiatzean, manipulatzean, ikusgai jartzean, biltegiratzean edota antzekoetan izan ditzaketen kalteen erantzukizunik.\n20.-Lehiaketa honetan parte hartzeak Oinarri guztiak onartzea Dakar.\n21.Izaera Pertsonaleko Datuak Babesteari buruzko 1999ko abenduaren 13ko Lege Organikoak xedatzen duena betez, jakinarazten da biltzen diren datu guztiak, helburuaren arabera, Irungo Udaleko Informazio Sisteman txertatu ahalko dira. Datu horien erabilera, bakar-bakarrik, udal eskuduntzetara mugatuko da, eta beste Herri Administrazioei edo hirugarrenei utzi edo komunikatu ahal izango zaizkie Legean aurreikusitako balizko kasuak ematen direnean.Interesatuek datuetara sartu, haiek ezabatu, zuzendu eta aurka egiteko eskubideak erabili ahal izango dituzte, Hiritarra Atenditzek o Zerbitzuaren (HAZ) bitartez.\n22.Oinarriak Irungo Udaletxeko iragarki-taulan ikusgai egongo dira, onesten diren egunetik hasi eta obrak aurkezteko epea amaitu arte.\nInformazio gehiagoIrungo Udala. Kultura eta Kirol Arloa, Urdanibia plaza, 6, (Ospitale Zaharra), /E-maila:cultura@irun.org. Telefonoa;943505411. HAZ. Hiritarrak Atenditzeko Zerbitzua. Irungo Udala. Tfnoa.: 010 / (+34)943505152.\n2017ko Irungo Inauterietako kartel lehiaketa2016-12-302017-01-20https://www.inauteriak.com/wp-content/uploads/2017/01/logo-inauteriak.pngInauteriakhttps://www.inauteriak.com/wp-content/uploads/2016/12/irun-inauteriak.jpg200px200px\nDonostiako Inauterietako 2017ko kartel lehiaketaKartel lehiaketak


Alfonbrarako ez labaintzekoak - IKEA\nAlfonbrarako ez labaintzekoak\nIpuinetan dibertigarriak suerta daitezke alfonbra hegalariak, baina etxean bat edukitzea seguru ez duzula gustuko izango. Mantendu alfonbrak beren lekuan IKEA taldeko oinarri irristagaitza erabiliz. Oinarri irristagaitzei esker, alfonbrak seguruagoak dira eta xurgagailuaz errazago garbitu ditzakezu. Hainbat mota eta estilotan daude eskuragarri, zure beharretara eta alfonbretara egokitu daitezen.\n1 produktu emaitza\nSTOPPOinarri irristagaitza67.5x200 cm\nErakusten 1 1-(e)tatik


Osagarri saileko langileak ahal bezala ari dira estatuak utzi apurrarekin | Osagarri saileko langileak ahal bezala ari dira estatuak utzi apurrarekin – iparraldekohitza\nOsagarri saileko langileak ahal bezala ari dira estatuak utzi apurrarekin\nMaskak eskas, garbitzeko produktu hidroalkoholikoak berdin, eta COVID-19a denetz jakiteko testak xuhur baino xuhurrago. Eritasunari buru egiteko artatze lanetan lehen lerroan diren mediku, erizain eta farmazialariek ahal bezala egiten dute.\nDonibane Garaziko farmazia batean lan egiten du Oihana Algalarrondok, eta guti horrekin ari direla baieztatu du: “Ez dugu gehiago maskarik, ez eta garbitzeko produkturik. Purtta-purtta joaten dira maskak mediku, erizain eta farmazietako langileentzat; dena kontatua da”.\nGaitzak joak direnak ez daitezen etxetik atera erremedioen bila joateko, zerbitzu bat proposatu dute bere farmazian: “Proposatzen dugu eramatea etxeetara. Farmazia guziek ez dute proposatzen, legean ez baita sartu. Eri direnek ez badute nehor tratamenduen xerka jiteko dugu egiten; hola, jende hori ez da heldu farmaziarat”.\nBaionako ospitalean erizain lanetan ari da Kattalin —izena nahitara aldatua da—. Dituzten maska batzuk zaharkituak direla dio, iraungitze data iraganik. Gehiago dena, ohartuak dira ospitaleko maska erresalbuan ebasketak gertatu direla. Baina COVID-19 eritasuna duten jendeen errezibitzeko prest direla dio. Hamabost ohetatik 21etaraino handitu dute erreanimazio saila, eta formakuntza berezia izan dute denek sanotasuna bermatzeko. Langile taldean ere, usaian baino gehiago dira: “Langile aldetik gehiago gara. Ontsalaz, egin behar genituen formakuntzak ezeztatuak izan dira, hor izateko, lan egiteko”.\nOldeari ihardukitzeko, igurikaraz daitezkeen ebakuntzak ere gibelatu direla baieztatu du, leku gehiagoren ukaiteko: “Pusatuak direnak by pass bezalakoak dira: mehatzeko operazio bat edo hola, tripan eraztun gastrikoa ezartzea bezala. Edo hanka protesienak”. Baitezpadakoak, berriz, atxikiak dira: “Operazioak beharrezkoak direlarik egiten dituzte. Adibidez, metastasiak badirelarik buruan edo hola, ez dira ezeztatuak”.\nBeste erietxe batzuk apailatu dituzte koronabirusa ez den erien errezibitzeko ospitalearen ordez, hala nola Kanboko Toki Ederren.\nAgathe Beuscar Atharratzeko medikuak garbiki errana du koronabirus susmo aise gehiago dituztela Basabürüan. Sintoma bereko kasu gehiago ikusi eta segitzen baitituzte. “Badugu jende andana bat sintoma digestiboak edo gripe sintomak dituztenak eta etxean konfinatuak direnak”. Bizkitartean, administrazioak erabaki du ez zaiela koronabirus testik egingo. Testik ezean, etxean konfinaturik egoteko eskatu diete. Artamendu arruntarekin: “Parazetamola sukarraren kontra —inondik ere ez antiinflamatoriorik—, eta ura edan hidratatzeko”.\nNahiz eta administrazioak ez duen ikerketarik egin nahi, Basabürüko erizain eta medikuek badituzte susmoak gaitzaren iturriari buruz. “Autocars Souletins konpainiako autobus bat joan zen Ipar Italiara duela hiru aste [Zuberoako hirugarren adineko bidaiariekin]. Igandean, bazuen hamabost egun sartua zela handik. Autobus horretan ibili jende bat baino gehiago gripeak jo ditu. Genovan, Pisan eta naski Erroman gaindi ibiliak ziren. Gizon batek arnas arazoak izan ditu, baina gripea zuen. Beste bi kasu ikusi ditugu, gripeari negatibo atera direnak, baina koronabirus susmoak baditugu autobus horrekin loturik”.\nOso haserre dira sendagileak kontu horrekin. Igandez sartu zen autobusa, eta, asteartearekin, jadanik agertu ziren lehen eriak. Arazoa da autobus konpainiak ez zuela seinalatu Ipar Italian ibili zela eta handik heldu zela. “Handik itzuli jendeak ez zituzten berrogeialdi sistematikoan ezarri: etxetik kanpo ibili ziren, kontaktuan egon beste batzuekin”.\nAtharratzeko koronabirus kasuen iturri gisa susmo hori badute ere, osasun profesionalek ez dute baieztatu ahal izan, ARS Eskualdeko Osasun Agentzia administrazio nagusiak ez baitu ikerketarik egin nahi izan. “Autobuseko bidaiariei ez diete testik egin ere. Krisia hasiz geroztik, ARS galdua da, gainditua. Nehor ez dute testatzen. Hil den Atharratzeko gizona artatu zuten erizain eta medikuei ez zieten testik egin. Bi etxetako erizain eta lau suhiltzaile izan dira kontaktuan, eta bihi bati ez diote egin testik; eta erran zaie: ‘Ez zaiteztela lan geldialdian ezarri: segi lanean maska bat jarrita’. Errealitatean, kudeaketa kataklismikoa da. Ospitaleek ez dute gaitasunik aski jende testatzeko”. Zinez kasu larrienei egiten zaie testa. Ahal eskasa eta berantari lotzen du Atharratzeko medikuak: “Ahal eskasa eta antizipazio eskas handia bada Frantzia mailan”.\nLantegi handiak zabaltzen, ertainak presiopean\nKultura ere konfinaturik


HCBegoña | ASTE SANTURAKO PROGRAMA\nAste Santuan ikastetxean ekintza hauek egongo dira:\nHaurtzaindegia: Aste Santuan (2017/04/10etik-2017/04/21era) zabalik egongo da.\nEskaini egiten dugun ordutegia hauxe da: 9:30etatik14:30etara. 14:30arte geratuko balira egun horietako jantokiaren zerbitzua aparte ordaindu beharko lukete, hilabeteko kuotan sartuta ez dagoelako. Dena dela, beste beharra izatekotan helarazi guri eta kontuan izango genuke.\nZerbitzu honetara apuntatzeko inskripzio orria bete behar duzue eta tutoreei eman(martxoaren 27a baino leheneago) INSKRIPZIOA Haurtzaindegia Aste Santuan\nASTE SANTUKO EGONALDIAK: Lehen Hezkuntza eta Haur Hezkuntzako ikasleei zuzenduta dagoen aisialdiko zerbitzua da (eskulanak, kooperazio jolasak …). 3-12urte bitarteko umeei zuzenduta dago. Ateratzeko 10 umetako taldea sortu behar da. Informazio gehiago jakiteko hemen daukazue zirkularra.Informazioa-zirkularra\nZerbitzu honetara apuntatzeko inskripzio orria bete behar duzue martxoan zehar eta idazkaritzan edo tutoreei eman behar diezue. Inskripzioa UK Aste santuan


LANDARETZA « PAOLBIDIA\nArchive for the ‘LANDARETZA’ Category\nOLIBONDOA, GOROSTIA ETA ARTIA REN ipuia\nPosted in aita mari auzategia, HIRIGINTZA, LANDARETZA, PARKEAK, tagged HIRIGINTZA, LANDARETZA, PARKEAK on 2009(e)ko Irailak 25 | Leave a Comment »\nBAZEN BEHIN… Ipuiaren itxura emango diot datorrenari; entzudako eta esandako kontuetaik lortutako gertakarien ziurtasuna falta duelako. Ipuin modura kontatuta xarma gehiago izango duelako agian. ASPALDIKO KONTUAK Gazte ginelarik, istituto garaian hasiko naiz. Ikastaro hiruilabete batean, gai bakar bat lantzen genuen, “kultur astea” deitzen zioten. Urte batean, landu beharreko gaia, ingurugiroa zen. Lan esparrua, Zumaia ingurua izanda, gure [...]


Vitoria-Gazteiz Martin Fiz Maratoia\nGasteizera laster egitera\nPublicado por David Ortiz Hurtado el 5 mayo, 2016\nAutobusak ziurtatuko dizkizu beharrezkoak izanen dituzun lasaitasun eta atsedenak. Eta jakin, hartara, La Burundesak eskaintzen duela modua Gasteizera behar den moduan iristekoa, giharrei zein bihotz taupadari dagokienean.\nHitzak josita dituen sarrera honek amua izan nahi du, asmoz bazaude heldu den maiatzaren 15ean Martin Fiz Maratoian lasterka ibiltzeko.\nMartin Fiz atletak berak adierazitakoak dituzu hurren, duda oro bertan behera uzteko. Harro dagoenez bera, bere izena duelako hain ekimen handiak. Pozez zoratzear aurkitzen da, antza, maiatza iristearekin bat Gasteiz kirolariz eta korrikalariz mukuru ikustean, patinatzailez edo aspaldiko lagunez beteta.\nMartin Fizek berak dio, berari gauza bat egiten zaiola bereziki erakargarri maratoian: ikusleek indar berberarekin txalotzen dituztela korrikalari guztiak, Olinpiar maratoi handienaren pareko alegia. Hots, tamaina bereko txaloaldiak jasoko dituztela korrikalari saldoan lehenak direnek zein multzoan nahikoa gibelean ezinean aurrera egiten duten horiek.\nGainera, ohartarazten du, maratoia osatzeko bete behar diren 42 kilometroak bere ahaletarako gehiegizkoak direla beldurrez dagoenak aukera desberdinak ere badituela nola edo hala bere apetak asetzeko. Hamar mila metroz laster egiteko modua ere izango baita, eta hamar kilometroz korrika ibiltzea ere bada gauza handia; Maratoi Erdia ere hor da; eta, hirugarrenik, Gasteiz atleten hiriburu bilakatuko den maiatzaren 15ean ere patinez maratoia erdiesteko modua ere badenez.\nGauzak horrela, hitzak josten gabiltzan honetan, oroitarazterik bada laster egiteak dosi gehiago behar duela plazeretik oinazetik baino eta gauza ederra behar duela Gasteizen barrena korrikan ibiltzeak eta, hori horrela, ariketak atsegina behar duela, eta ez inolaz ere amesgaiztoa; eta hobe dela beti ahalik eta gehien saihestea maratoi baten balizko ondorio txarrak. Azken buruan, hor da autobusaren aukera egunean bertan Gasteizen izateko baina aurretik jakin behar du korrikalariak bere burua prestatzen, eta buruarekin batera, noski, bere gorputza neurri egokian lantzen.\nSoilik horrela izango denez eguna beti gogoratzekoa. Ia hasi bezala iritsi garenez azken puntura, Martin Fizen hitzei tiraka: Maratoi Olinpikoetan bezala, mundu guztiari mundu guztia da txaloka Gasteizen.


Biodibertsitatearen Nazioarteko Eguna ospatzen da maiatzaren 22an; ‘Biodibertsitatea eta Nekazaritza’ izango da goiburua.\nMaiatzaren 22an Dibertsitate Biologikoaren Nazioarteko Eguna ospatzen da urtero. Lurreko ekosistemen aberastasuna eta espezieak zaintzeko eta kontserbatzeko hezkuntza eta sentsibilizazioa zabaltzea da egun horren helburua.\nAurten, ‘Biodibertsitatea eta Nekazaritza’ izango da goiburua. Nekazaritza-jarduerek eta munduan landatzen diren espezieek lotura berezkoa dute landatzen diren espezi guztien aniztasuna mantentzeko beharrarekin. Berezko lotura hori azpimarratu nahi da, beraz, aurten. Horrez gainera, balioa eman nahi zaio biodibertsitatearen ikuspegiari, eta ez soilik animalia espezieen dibertsitateari, baita landare-espezieen aberastasunari ere.\nGero eta joera handiagoa dago elikagai edo labore bakarra lantzeko, hala adierazi du berriki Nazio Batuek nekazaritza-praktikei buruz argitaratutako txosten batek ere. Labore bakarra lantze hori eta espezieak klonatzeko jarduerak berebiziko eragina izaten ari dira espezie endemikoengan. Kezka horiek direla-eta, gai hauei buruzko eztabaida interesgarria ari da pizten mundu osoan. 2008an, mugarri modura, planeta osoko hazi-biltegi edo banku handiena eraiki da Norvegian.\nPlaneta osoan maiatzaren 22an izango diren ospakizunei eta ekitaldiei buruz eta gai honi buruz informazio gehiago, ondoko loturetan.


Amavir Betelu zahar etxea | Amma\nAmavir Betelu zahar etxeak zerbitzu eskaintza zabala du, pertsona adinduek eta euren senitartekoek erosotasun eta arreta guztiak izan ditzaten, erabiltzaile bakoitzaren beharren arabera.\nAmavir Betelu zahar egoitza Beteluko paraje ederrean kokatzen da (Nafarroa), Gipuzkoako mugan. Oso ezaguna da herrian duen iturburu termo-mineralagatik. Urte luzez herriaren izen bera zuen bainuetxea izan zuen, uraren onurengatik ezaguna egin zena. Tolosaldeatik oso gertu dagoenez, gipuzkoar askok hautatzen dute egoitza hau beren bizitzako etapa hau igarotzeko.\nAmavir Betelu 2004ko apirilaren 27an inauguratu zuen. Egoitzak 45 plaza ditu eta eguneko 10 plaza. Nafarroako Gobernuarekin itundutako plazak ditu.\nAmavir Betelu zahar etxeak egonaldi iraunkorrak eta aldi baterakoak eskaintzen ditu (familientzako atsedena eta errehabilitazioa)\nNafarroako Amavir Betelu zahar etxeak 2.100 metro koadro ditu, eta hiru solairutan banatzen da.\n15 bakarkako logela ditu eta beste 15 bikoitza, egoiliarren gustura dekora daitezkeenak.\nEgoitza herriaren sarreran dago, Beteluko Uren ondoan. Egunero, Donostiatik eta Iruñetik irteten diren autobusak daude, Betelun dute geltokia dutenak (La Roncalesa autobus konpainia, herrietatik joaten dena, ez zuzena dena). Errepidetik, A-15 Autobidetik iristen da (Iruñea-Donostia), Lekunberriko iparraldeko irtenbidetik aterata eta Tolosarako errepidea hartuz (Azpirozko portutik igaroz).


Durangaldeko boleibolaren esperantza Kurutziaga Ikastolako taldea da - Anboto.org\nDurangaldeko boleibolaren esperantza Kurutziaga Ikastolako taldea da\nMaialen Zuazubiskar 2018-11-05 12:47\nBoleibola kirol arrotza da Durangaldean. Gaur egun, eskualdean talde bakarra dago boleibolean jokatzen duena: Kurutziaga Ikastola taldea. Eurak dira, beraz, hemengo boleibolaren esperantza bakarra. Uri Lasa taldeko entrenatzailearen berbetan, taldeak badu etorkizuna, baina "laguntzarik barik ezinezkoa" izango da aurrera egitea. "Durangaldean boleibolari ez zaio laguntzarik ematen eta horrela ezinezko da", aitortu du Lasak.\nOrain urte bira arte, Durangon Sapuherri taldea zegoen, baina laguntzarik ezak eta jokalari faltak bere desagerpena ekarri zuten. Lasa taldeko kidea zen, eta egun entrenatzen ari den taldeari berdina ez gertatzea espero du. "Harrobia lantzeko dago eta harrobia lantzeko apustua egiten badute, ez da galduko, bestela...", esan du.\nEgun Donostiako KostKas boleibol taldean jokatzen du Lasa durangarrak, eta kirol hau kalera ateratzea dela gakoa uste du berak, jendeari erakustea. "Donostian ere ez du indar handirik, baina gure eskualdekoagaz alderatuta alde handia dago. Boleibola indartzeko, ezinbestekoa da kalera ateratzea", aitortu du.\nUrtez urte, hobera\nEntrenatzen dituen Kurutziaga Ikastolako taldeko neskei dagokienez, urterik urte hobetzen doazela aitortu du Lasak. "Ikaragarri hobetu dute eta garrantzitsuena da entrenamendu eta partiduetara pozik etortzen direla", jakitera eman du entrenatzaileak.\nDenboraldia hasi besterik egin ez duten arren, aurten lan txukuna egitea eta zelaian disfrutatzea dutela helburu esan du.


Iruñerriko euskaldunon agerkaria - euskalerria.eus\nAgenda Iritzia Nafarroa Wow Irratia Nahieran Iruñeko Alde Zaharrean euskarazko haur eskola exijitzeko giza katea eginen dute\nAbenduaren 13an izanen da, asteartearekin, Alde Zaharreko Haur Eskolatik aterata. Hainbatr gurasok, Iruñeko Euskalgintzak, LABek, ELAk, Steilasek eta Sasoiak deitu dute. Euskaltzaindiarekin hitzarmena berretsi du Nafarroako Gobernuak\n96.100 euro bideratuko dizkio Euskaltzaindiari hiru proiektu garatu ditzan. "Euskararen normalizazioaren bidean eta euskal kultura sustatzen segitzeko" hitzarmena dela nabarmendu dute bi aldeek. Nafarroako Gobernuaren jardunaren balorazioak hamarretik 4,92 puntu lortu ditu Euskalerria Irratia\nHerritarren %42,2k uste dute gobernuak badakiela arazoak nola konpondu, eta %32k uste du ezetz.\nGiza eskubideei eta migrazioei buruzko astea, martxan\nMigratzaileak eta errefuxiatuak non zarete? lelopean makina bat hitzaldi, erakusketa eta mobilizazio antolatu dituzte; lehena, hilaren 10ean: hitzaldia eta sinadura bilketa izanen da.\nNota onarekin aprobatu du PISA azterketa Nafarroak\nOCDEko eta EBko batez besteko notaren gainetik kokatu da foru lurraldea, zientzian, matematikan eta irakurketan emaitza onak erdietsita.\nGaur irekiko ditu ateak dokumentala pantailaratuko dugu gaur 21:30ean, Hamaika Telebistarekin elkarlanean.\nEuskaldunon Egunkariaren sorrerari buruzko dokumentala telebistan eta interneten gaur zabalduko da estreinakoz, hainbat euskal hedabidetan aldi berean.\nXabier Agirre Ena (ikertzailea): “Minbiziaz asko dakigu baina oso gutxi oraindik”\nXabier Agirre Ena, odoleko minbiziaren ikertzailea da Iruñeko Medikuntza Aplikatuaren Ikerkuntza Zentruan (CIMA). Azken bi urteotan, leuzemiaren alorrean aritu da lanean New Yorkeko Cornell Universityaren laborategietan. Metropoli Forala saioan esan digunez, “ikerkuntza gastua baino, inbertsioa da”.\nAbel Barriola: "19 urteren ondoren, binakako txapelketaren ondoren uztea erabaki dut"\nLeitzako pilotariak Jokin Altunarekin jokatuko du binakako txapelketa. Aspek beste urte bat eskaini dio baina barriolak uztea erabaki du. Txapelketa amaituta apirilaren 16an omenaldia eginen zaio. "Babesgabe sentitzen gara injustizia honen aurrean", esan dute Altsasuko gazteen gurasoek legebiltzarrean\n"Inoiz gertatu behar ez ziren gertakariak izan ziren. Gure seme-alabak akusatuak izan dira. Babesgabe sentitzen gara, errugabetasuna eurentzat ez da existitu", adierazi dute. Altsasuko bederatzi auziperatuen gurasoak parlamentuan izanen dira\nBizi izandakoaren testigantza emango dute gaur parlamentuan.\nAltsasuko oihu isila, irudiz irudi\nBigarren Hezkuntzako Lan Eskaintza Publikoaren azterketa atzeratzeko eskatu dute sindikatuek\nLAB, Steilas eta ELA sindikatuek Hezkuntza departamentuari eskatu diote "ziurgabetasunik gabe eta berme guztiekin" egin behar duela deialdia. Landa eremua "orekatzeko" 100 milioi euro\nLanda eremuari dagokion aurrekontua bideratu eta hirigunean adina eskubide bizilagunei eskaintzea. Gizarte-gastua lehenetsiz 196,5 milioi euroko aurrekontu-proiektua aurkeztu du Euskalerria Irratia\nInbertsioetara 11,21 milioi euro bideratuko dira eta beste 7,5 milioi gehiago aurreikusita daude, mugikortasuna, etxebizitza, auzoak, hezkuntza eta azpiegiturak ardatz nagusi gisa hartuta. Hilaren 30eko osoko bilkuran onartzea espero dute. Ruper Ordorika: “'Guria Ostatua' lagunartean egoteko dugun babesleku hori da”\nRuper Ordorikak disko berria plazaratu du: Guria Ostatua. Bakarkako 13. lana du eta hamaika kanta bildu ditu bertan. Metropoli Forala irratsaioan izan da bere azken diskoa aurkezten. “Kontrabaxua eta pianoa gehiago sartu ditut abestiotan. Hori da berrikuntzarik handiena. Hitzetan nire betiko estiloari eutsi diot”. Hala esan digu artista oñatiarrak\nNafarroako Gobernuak, lehen aldiz, ofizialki ospatuko du Euskararen Nazioarteko Eguna\nEuskararen aldeko adierazpen instituzionala egin du Nafarroako Gobernuak eta larunbaterako kultura ekitaldi ugari prestatu ditu. Iruñean Altxatu taldea eta Oihan Vega arituko dira. 224 ikur frankista identifikatu dituzte\n141 herri aztertu dituzte eta horietan aurkitu dituzte 224 elementu horiek: 152 plakak; 53 laureada; 14 plaka elizatan fatxadetan; koadro bat eta 4 monumentu.\nAtxilotutako zazpi altsasuarrak aska ditzaten exijitzeko manifestazioa argazkien bitartez jaso du Ekinklik.org.\nElhadji Ndiayeren heriotza argitu dezaten exijitzeko 1.500 lagun atera dira kalera\n"Carmen Alba egia nahi dugu" eta "Paperak denontzat!" aldarriak izan dira nagusi, SOS Arrazakeriak, EH 11 kolorek eta beste hainbat eragilek deituriko mobilizazioan.\nKomisaldegian hildako Elhadji Ndiayeren kasua argitu dezaten eskatzeko mobilizazioa eginen dute larunbatean Iruñean\nAierdi: "Gure konpromisoa argia da: AHTa bultzatzea, formula zehatza bilatzen dugun bitartean"\n"Zaragoza eta euskal Y-aren arteko zatia sustatzea nahi dugu, baita bidaiarien eta merkantzien arazoa konpontzea ere", esan du Aierdi Garapen Ekonomikoko lehendakariordeak.\nEmakumeenganako indarkeriaren aurka, mobilizazioak\n> 12:00etan Nafarroako Gobernuaren egoitzaren parean elkarretaratzea izanen da. > 12:30ean Iruñeko udaletxeko plazan eginen da bilkura. > 20:00etan Gazteluko plazan deialdia egin du Emakumearen Aurkako Indarkeriaren Plataformak.\nIdoia Arraiza: Indarkeria matxista ez da bakarrik fisikoa\nIdoia Arraiza: Ikusten dena eta ikusten ez dena izan daiteke indarkeria matxista\nIdoia Arraiza: Eraso sexualak ezezagunengandik izan daitezke edo ez\nIdoia Arraiza: Indarkeria matxista jendarte guztiaren ardura da\nIdoia Arraiza: Hezkuntza eta hezkidetzaren garrantzia\nGaur, Altsasuko zortzi gazteren argazkiak eta haien izen-abizenak Espainiako egunkari baten azalean ageri dira. Koloretan.\nTerrorismo delitua egozten\n"Kutsu faxistarekin eta homofoboak" diren panfletoak banatzen ari dira ikastetxeetan\nHazte Oir elkarte ultrakatoliko eta ultraeskuindarra da. 29.000 panfleto igorri ditu. Badakizu zer irakatsi nahi dioten zure seme-alabari eskolan? Doktrinamendu sexualaren inguruko legea, izenburu horixe du panfletoak. Abenduaren 12an Hatortxu Rockerako azken sarrerak zozkatuko ditugu Euskalerria Irratian\nWhatsapp bat bidali 608-918996 zenbakira "HATORTXU" hitza jarrita eta zozketan parte hartuko duzu. Hatortxu jaialdia abenduaren 17an eginen da Atarrabian. HATORTXU 19\nIruñeko Katakrak liburu dendak argitaletxea sortu du\nAngela Davisen “Askatasuna, etengabeko borroka bat” eta Srecko Horvaten “La radicalidad del amor” lanekin ekin dio Katakrak-ek liburuak argitaratzeari. Katakrak argitaldaria\nNafarroako Gobernua eta Eusko Ikaskuntza berriz harremanean Euskalerria Irratia\nBi erakundeen arteko harremana eta lankidetza finkatu zituzten atzo eginiko bileran. Tartariarrek berriz erasotu dute Irrintzi Dorrea\nAsteazkenero bezala, 17:30ean, Tartariarren erasoaldia pairatu genuen atzo. Oraingo honetan Belarmino Zirauki, Undioko Filatelia Elkarteko idazkaria eta Mikel Aingeru Martinez de Bilota telesail-zale amorratuaren laguntza izan dute gu irriz leherarazteko saiakeran. Tartaria (VI)\nZer du euskarak?\nZer du euskarak?Euskarak ez du. Euskara da.#BerezkoBalioaAbenduak 3 #EuskararenEguna pic.twitter.com/YDzNUR0VDv— Cabinet Komunikazioa (@Cabinet_eus) 30 de noviembre de 2016\nEuskararen Nazioarteko Egunaren harira Cabinet Komunikazioa taldeak egindako bideoak ageria uzten du, euskarak berezko balioa duela. "Frankoren bilobari gutuna" Nafarroako Antzerki Eskolan\nArtedrama & LPTDP & Dejabu Teatroa taldeek prestatutako antzezlan berria bihar ostegunean eskainiko dute Iruñean, 20:00an. Kirmen Uriberekin esnatzeko ordua izanen dugu Karrikirin\nOstegunean 19.00etan, Karrikiri euskal dendan bere azken lana “Elkarrekin esnatzeko ordua” (Susa argitaletxea) aurkeztuko du idazle ondarroarrak. TRW enpresak 57 langile aldi baterako kontratatuko ditu eta aurreikusitako 22 kaleratzerekin segituko du\nLAB sindikatuak zuzendaritzari leporatu dio kudeaketa negargarria egitea eta iruzur, krudel eta gaitasunik gabe jokatzea. Bizikletentzako bi aparkaleku publiko irekiko ditu Iruñeko Udalak\nDescalzos kalean egonen da eta 124 ibilgailu sartzeko aukera emanen du.\nZea Mays taldea 20 urte “Harro” Euskalerria Irratia\nTalde bilbotarrak “Harro” bere disko berria Zentral Antzokian aurkeztuko du larunbat gauean. Jantokietako eredua aldatzeko beharra ikusi du LABek\n'Jantokitik jangelara' egitasmoa jarri du abian. Ikastetxeetan haur eta gazteek zer nolako otorduak izaten dituzten aztertuko dute, gero, aldaketak proposatzeko. Iruñea laster Asirongrado bihurtuko da UPN eta Tartariarren ustez\nUPNko zinegotzien ironia apokaliptikoa gauzatuko balitz zer gertatuko zen? Zer bilkatuko zen Iruñea? ASIRONGRADO. TARTARIA (V)\nErantzunak: 1 (eo)\nMartxoan eginen den Punto de Vista jaialdia zinema-aretotik kanpo berrituko da Euskalerria Irratia\nJaialdiak "Hegan egin" izanen du goiburu eta Baluartez gain Gaiarre antzokia, Café Niza eta Café de la Plaza (Baluarte) izanen dira haren egoitzak. Kontuen Ganberak Arangurengo Udalaren finantza egoera ona azpimarratzen du\nArangurengo biztanleria asko handitu da azken urteotan. Duela 15 urte, 4.000 biztanle zituen eta orain 9.400. Horren ondorioz inbertsioak asko handitu badira ere Arangurengo Udalak ez du zorrik.\nAltsasuko auziaz, iritzi erronda\nLarunbatean, Altsasun eginen den manifestazioaz mintzatu gara Altsasuko alkatearekin, Amaia Izko abokatuarekin eta Altsasuarrak Harro elkarteko gazte batekin, besteak beste. Antisorgailu gehien finantziatzen duen erkidegoen artean dago Nafarroa\nPreserbatiboak, Umetoki Barneko Gailua, pilula antikontzeptiboa eta inplantea dira gehien finantzatzen direnak. Behatoki batek aztertuko du herritarren osasuna Euskalerria Irratia\nKomunitatearen Osasun Behatokiak Nafarroako osasun kolektiboari lotutako informazioa sortu eta aztertuko du.\nA 15 autobidea ireki dute Euskalerria Irratia\nElurra dela eta sei orduz egon da itxita A 15 autobidea Gipuzkoaranzko norabidean arratsaldeko 19:00ak arte.\nLu eta Le gaur Nafarroako Antzerki Eskolan\nLourdes Iriondo (LU) eta Xabier Lete (LE) Ez dok amairu kultur mugimendu abangoardistaren partaideak dira Bernardo Atxagak idatzitako lan honen protagonistak. NAEn 20:00etan. Iritzia\nGaizka Aranguren Izuaren gorrotoa\nFloren Aoiz Altsatsutik Altsatsura\nAitor Etxarte Zikoin bihurtu\nFernando Mendiola Iraultzaren paisaiak\nD eredua, nafar hizkuntzen eredua\nEuskararen eta Nafarroaren egunaren ospakizunaren harira, agerraldi bateratua egin genuen NIZEk (Nafarroako Ikastetxe Publikoetako zuzendaritzakideen Elkartea), NIEk (Ikastolen Elkartea), Sortzenek, Topaguneak, Euskarabideak eta Kontseiluak.\nIruñerriko Euskaltzaleen Topagunea\nNafarroaren eta euskararen eguna uztartzen\nKultur agenda – Abendua / Gabonak\nKarrikiren Euskal Agenda\nJostailuen erakusketa eta hitzaldia\n0 urtetik 8 urte bitarteko haurrak euskaraz aritzeko jolasen eta jostailuen aurkezpena eta gurasoei zuzendutako aholkularitza. Ohar garrantzitsua: Hitzaldia bitartean haurtzaindegi zerbitzua izanen da, baina zerbitzua hau erabiltzeko izena eman behar da 948 012 012 telefonoan. Izena emateko epea: abenduaren ...\nInnerarityk eta Lujanek Nafarroaren agenda politikoa Madrilen ez erabakitzearen alde egin dute\nDaniel Innerarity eta Anika Luján Kongresurako eta Senaturako Geroa Bairen hautagaiek deitoratu dute Nafarroako agenda politikoa geroz eta gehiago Madrilen erabakitzen dela. “Lau aldeko debateak, bihar izango dena bezalakoak, beste aukera batzuekin identifikatu diren nafar ...\nUrtarrila eta Martxoa bitarteko Baragazteko ikastaroak\nHemen dituzue Urtarrila – Martxoa bitarteko programaketan eskainiko ditugun ikastaroak. Jarduera berriak aurkitu daitezke: gorputz jarreraren berrantolaketa, antzerkia, argazki edizioa eta english coffe. Azkeneko honetan ingeleraz hitzegin nahi duten pertsonentzako leku apropos bat sortzea da helburua esku artean kafetxo bat ...\nOstirala, Abendua 9, 2016 - 20:00Garagardo artisauaren txorrota berriak zabalduko ...\n2017 urterako TAXI BONUA erabiltzeko gizarte laguntzetarako deialdia\n2017 urterako, Bono-Taxia erabiltzeko Laguntza Sozialak eskatzeko epea zabalik. Laguntza hauek eskatzeko baldintzak honakoak dira. Burlatan erroldatua egotea, eskaera egiteko epean gutxienez urtebeteko antzinatasunarekin. Galera funtzionala, anatomikoa eta bisuala % 33koa edo handiagoa izatea. Etxetik kanpo desplazamenduak egiteko ezindua ez ...\n"Igelak" euskarazko pelikula, Golem La Morean eta Itaroan dugu.\nKomedia sozial gisa definitu dute pelikula, tonu arina eta egoera barregarriak izanik ere, etikaren eta norberaren portaeraren inguruko ondorioen inguruko hausnarketa ere zabaldu nahi duelako. Krisi ekonomikoaren testuinguruan, Igelak-ek kontraste mingarria eraman nahi izan du pantailara, batzuei oso gaizki joan ...\nIkurren Lege berriak 366 bandera eta ikur legeztatuko ditu\nNegoziazio “latz” baten ondorioz erdietsi dute akordioa Nafarroako Gobernua sostengatzen duten lau alderdiek; ikurrina ez ezik, askotariko banderak legeztatuko dituzte, hala nola, Venezuelakoa, Kurdistangoa edota Arrano Beltza\n2016/12/09 21:00 - 22:00\nNoaingo Kultur etxean\n2016/12/10 12:00 - 13:00\nLapurbide Plazatik abiatuta\n2016/12/10 20:30 - 21:30\n2016/12/10 21:30 - 22:30\n2016/12/11 17:00 - 18:00\nHaurrentzako zinema eta txokolate jatea\n2016/12/11 18:00 - 19:00\n2016/12/12 17:30 - 19:30\nArtikako kultur etxean\n2016/12/13 18:30 - 19:30\nElkar, komedias kalean\n2016/12/14 12:00 - 13:00\nArtea eta ondarea: "Baluarte auditorioa"\n2016/12/14 19:30 - 20:30\nLiburuak irakurriz libertitzen gara: "Txillardegiren borroka abertzalea"\n2016/12/15 18:30 - 20:00\nOskorriren disko sinaketa\nElkar, comedias kalean\n2016/12/15 19:00 - 20:00\nLiburu aurkezpena: "Muga" Katakrak\n2016/11/10 - 2016/12/12\n'Familia + Euskara' zikloa\nM24aren urteurrenean, aldaketari hainbat ikuspuntutatik begiratu diogu.\nAfixa, egitaraua, ekimen ofizial zein herrikoiak\nOe, oa, Osasuna Partiden atarikoak, kronikak, analisiak\nNafarroako taldekako bertso ekimenaren inguruko kanala.\n"Frankoren bilobari gutuna" Nafarroako Antzerki Eskolan\nKirmen Uriberekin esnatzeko ordua izanen dugu Karrikirin\n224 ikur frankista identifikatu dituzte\nTRW enpresak 57 langile aldi baterako kontratatuko ditu eta aurreikusitako 22 kaleratzerekin segituko du\nBizikletentzako bi aparkaleku publiko irekiko ditu Iruñeko Udalak\nZea Mays taldea 20 urte “Harro” Aierdi: "Gure konpromisoa argia da: AHTa bultzatzea, formula zehatza bilatzen dugun bitartean"\nEskoletarako eta haien mantenurako aurrekontua bikoiztu du Hezkuntzak\nNafarroako Guardia Zibilaren koronel nagusiak dio Altsasun ez daudela bereziki deseroso\nJantokietako eredua aldatzeko beharra ikusi du LABek\nIruñeko Alde Zaharrean euskarazko ...\n"Kutsu faxistarekin eta homofoboak" ...\nEuskaltzaindiarekin hitzarmena berretsi du ...\nNafarroako Gobernuaren jardunaren balorazioak ...\nGiza eskubideei eta migrazioei ...\nNota onarekin aprobatu du ...


Imajinatzen duzu natura etxetik atera gabe bisitatzea?\nProposamen bat dugu zuretzat... Ibilaldi bat egingo dugu basoan zehar, hango biztanle misteriotsuak ezagutzeko, ehunka urteko zuhaitzen artean paseatzen.\nBertizko Jaurerria modu birtualean bisitatzeko proposamena da. Bi egunetik behin, informazioa bilatzera jolastuko gara, parkeko koadernoko jarduerak osatu ahal izateko eta, horrela, haren mirariak ezagutzeko. Galdu egingo duzu?\nHemen aurkituko dituzu proposamenaren xehetasunak.\nJARDUERA BERRIA 10. EGUNA: Zuhaitz bat hiltzen denean…\nZuhaitz bat hiltzen denean, elikagai eta habitat bihurtzen da animalia eta landareentzat, hezetasun eta mantenugaien erreserba, malden egonkortzailea, materia organikoa birziklatzeko zentroa, nitrogenoa eta karbonoa finkatzen dituena... basorako oso baliagarria izaten jarraitzen du.\nAztertu eta aurkitu informazioa Parkearen web orrian, eta osatu 10. fitxa.\nJARDUERA 9. EGUNA: Okilak.\nBa al dakizu Bertizko Jaurerria Iberiar Penintsulako leku bakarra dela bere habitatean Iberiar penintsulan bizi diren zazpi okil espezie dituena? Faunaren barietate hori natur parke honen kontserbazio onaren adierazle da; izan ere, zuhaitz handi eta ondo kontserbatuak dauden baso helduetan bakarrik bizi dira okil horiek.\nSartu www.seo.org web orrian eta saiatu asmatzen zein diren lehen aipatutako txori horiek.\n9. fitxa bilatu eta osatu ezazu.\nJARDUERA 8. EGUNA: Fauna\nBertizko Jaurerriko basoaren kontserbazio egoera onak baso atlantikoetako fauna ugaria eta askotarikoa izatea ahalbidetzen du.\n8. fitxa bilatu eta osatu ezazu.\nJARDUERA 7. EGUNA: Basoa kudeatzea\nBasoa kudeatzeko, Bertizen, pertsona askok egiten dugu lan parkea zaindu eta mantentzeko. Bilatu Parkearen web orrian, Naturaren Interpretazio Zentroaren liburuxkan Bertiz zaintzen lan egiten duten pertsonak eta egiten dituzten lanak.\nOndoren 7. fitxa bilatu eta osatu ezazu.\nJARDUERA 6. EGUNA: Basoa\nBertizek duen eremurik zabalena basoa da... baina, ez da zuhaitz multzo bat soilik. Zuhaixkak, belarkiak, goroldioak, iratzeak, likenak, onddoak eta animaliak ere badaude.\nBaina jakingo al zenuke esaten zein diren Parkeko baso mota nagusienak? Bilatu parkeko web orrian, Naturaren Interpretazio Zentroaren liburuxkan Bertizko baso mota nagusiak nola deitzen diren.\n6. fitxa bilatu eta osatu ezazu.\nJARDUERA 5. EGUNA: Euria egingo du?\nBertizko paisaia berdeak euri asko egiten duela adierazten du. Kantauri itsasoa gertu dagoenez, tenperatura leunak eta euri egun asko ditugu urte osoan.\nNaturaren Interpreatzio Zentroaren liburuxkan, bilatu eskatzen dizkizugun datuak.\n5. fitxa bilatu eta osatu ezazu.\nJARDUERA 4. EGUNA: Bertiz, Parke Naturala\nBertizko Jaurerria Natur Parke izendatu zen 1984. urtean, helburu hauek lortzeko:\n- Elementu natural guztiak (animaliak, landareak, lurzorua, paisaia eta abar) babestea eta kontserbatzea.\n- Naturan hezkuntza jarduerak egitea, baita turismo eta kultura jarduerak ere.\n- Leku horiek dituzten elementu natural guztiak aztertu eta ikertzea.\nBaina... badakizu zer esan nahi duen Bertiz Natur Parkea izateak?\nIkus dezagun... 4. fitxa bilatu eta osatu ezazu.\nJARDUERA 3. EGUNA: Historia pixka bat\nBertizko historia urte askotakoa da. XIV. mendetik, Jaurerria Bertiztarren familiakoa izan zen, baina aurreko mendean finka azken jabeen esku geratu zen: Pedro Ciga eta Dorotea Fernández.\nParkeko web orrian historiako data garrantzitsu batzuk bilatzea proposatzen dizugu, eta horietako bakoitzak duen informazioarekin idazlan txiki bat idaztea Bertizko Jaurerriaren historia kontatzeko.\n3. fitxa bilatu eta osatu ezazu.\nJARDUERA 2. EGUNA: Kantauriko Haranetan\nBertizko Jaurerriarekin harremanetan jarri aurretik, interesgarria izango litzateke non dagoen jakitea.\nBizi zaren herritik edo hiritik, zer ibilbide egin behar duzu gu bisitatzeko?\nInteresgarria litzateke, halaber, Bertiz inguratzen duten haranen ezaugarriak ezagutzea: Kantauriko Haranak.\nParkeko web orrian bilatuz, galdera hauei erantzun diezaiekezu:\nZertan lan egiten dute Kantauriko haranetako emakume eta gizonek?\nNolakoak dira hango herrietako etxeak? Non daude?\nEsan dezakezu bizirik dirauten tradizioren bat?\n2. fitxa bilatu eta osatu ezazu.\nJARDUERA 1. EGUNA: Zer da Bertizko Jaurerria?\nGaur, ibilaldi birtuala hasiko dugu Nafarroako lekurik ederrenetako batera: Bertizko Jaurerria.\nEgunez egun, hainbat jarduera proposatuko dizkizugu, leku horretako sekretu eta mirariak ezagutzeko.\nGaur, bisita birtualaren lehen egun gisa, Naturaren Interpretazio Zentroaren bideo-ikus-entzunezkoa ikustea proposatzen dizugu.\nZure gailuaren bolumena igo dezakezu, eta Bertizen magia bizi dezakezu, itsaso zaharretan murgildu, gailur berdeetan hegan egin, eta, batez ere, Lamia gazte baten eskutik, basoetan bizi diren izakiak ezagutu, baita Martin de Bertiz Jaunarekin eta haren aztore gogokoenarekin ere.\nBideoa amaitzean, 4 edo 5 esaldiko erredakzio labur bat idatz dezakezu, bideoan ikusi dituzun ideiak laburtzeko.\nZure datuak eta 1. fitxa osatu ezazu.


Ternua etxearen gizonentzako LUXON jaka balio anitzeko janzki bat da, eskian, trekkingean eta trail runningean aritzeko diseinatua. Diseinu minimalista dauka eta Gore-tex® C- Knit ehunarekin dago fabrikatua. Hala, janzki horrek haize-kontrako babesa eskainiko dizu. Gainera, transpiragarria eta iragazgaitza da. Jaka erresistente horrek, era berean, patrikak ditu bularraldean. Horrez gain, beheak doitu egin daitezke eta osagai distiratsuak ditu.\nJaka teknikoa, minimalista, arina eta guztiz balio anitzekoa da, jarduera orotarako aproposa. Gore-tex®C-Knit ehunaz egindako janzki premium hau guztiz iragaizgaitza, transpiragarria eta haize-babesgarria da. - Patroi ergonomikoa mugikortasuna ahalbidetzeko -Sokaz estu daitezkeen barrenak eta eskumutur elastikoak - Osagarri distiratsuak - Bularrean patrika bat du gauzak gordetzeko - Oso espazio gutxi behar du.


'Aita Mari' ontziak jasoko du Sabino Arana saria | Gizartea | Berria\nAita Mari ontzikoak erreskate lanetan, Maltan. UNAI BEROIZ Tamaina handiagoan ikusi\nSabino Arana fundazioak jakinarazi du nortzuk jasoko duten 2021eko Sabino Arana saria. Fundazioko presidente Mireia Zaratek iragarri duenez, Aita Mari erreskateontzia, Luis Ugalde jesulaguna, Amaiurko Gaztelu elkartea, Bidasoa kirol taldea, Basque Culinary Center eta Luis Mari Bengoa kazetaria izango dira saridunak, eta sariak emateko ekitaldia urtarrilaren 30ean egingo dute, Bilboko Arriaga antzokian.\n«Giza eskubideen aldeko elkartasun borroka nekaezin eta etengabeagatik» saritu dute Aita Mari ontzia, Zaratek azaldu duenez. «Migrazio ibilbide arriskutsu hori erabiltzen dutenen bizitzaren jagole bihurtu da mundu guztiaren begien aurrean, eta agerian utzi du migrazio politika txarrak gainditu behar ditugula». 2018tik, Aita Mari ontziko eskifaiak 538 lagun bizirik erreskatatu ditu.\nLuis Ugalde jesulaguna Bergaran (Gipuzkoa) jaiotakoa da, baina ibilbide gehiena Venezuelan egin du; «Venezuelako erregimenak egindako bidegabekeriak salatzeko behin eta berriz altxatu diren ahotsetako bat» izan dela nabarmendu du Zaratek.\nBidasoa kirol taldea 1962an sortu zen, eta, hortaz, aurten 60 urte beteko ditu. Hari saria emanda, Sabino Arana fundazioak gogorarazi nahi izan du kirola futbola baino gehiago dela, eta eliteko kirola hiriburuetatik kanpo ere egiten dela.\nBasque Culinary Center ere izango da saridunetako bat, «hamar urteko ibilbide laburrean eredugarri bihurtu baita nazioartean sukaldaritzako prestakuntzan, berrikuntzan, ikerketan eta sustapenean», Luis Maria Bengoa herri kiroletan aditua den kazetari eta euskal produktuen sustatzaileari ere emango diote saria.\nAzkenik, Amaiur Gaztelu elkarteari ere saria emango dio Sabino Arana fundazioak, euskal memoriaren alde egindako lanagatik.


BELÉN SOTO - WomanSarea\nHasiera Kasuak BELÉN SOTO\nWomanSarea, 2019-11-08 2019-11-08 , 0\nIrudiak eta objektuak diseinatzen eta fabrikatzen ditu. Produkzio, bitartekotza eta kultura eta arte-ikerkuntzako proiektu etan lan egiten du. Informazioa idatzi egiten du, dokumentatu, bisualizatu. Tatuatu egiten du. Esperimentuak garatzen ditu pedagogiekin eta ikaskuntzekin kontestu ez akademikoetan. Arteari buruz, generoa, izateko moduak, bulnerabilitateak, teknologiak, ekologiak, diskurtsiboa eta praktikoa dena, egin eta pentsatzea… ezagutu itzazu bere lanak bere web orrian: belensoto.com\nSORONEA DENDA EKOLOGIKOA


Leon tiroketa | Leongo Diputazioko presidentea hil da tiroketa batean\nLeongo Diputazioko presidentea tirokatu eta hil dute\nPublikatuta: 2014/05/12 18:13 (UTC+2) Azken eguneratzea: 2020/05/05 07:30 (UTC+2)\nPoliziak bi pertsona atxilotu ditu, ama alabak, Isabel Carrascoren heriotza leporatuta. Atxilotuetako bat atzo kaleratu zuten Diputaziotik. Biak PPko militanteak dira.\nIsabel Carrasco, Leongo PPren ikur sendo bat itzali da\nEAJ, PP, PSOE, IU eta UPyDren kanpainako ekitaldiak, bertan behera\nLehendakariak 'atsekabea' erakutsi du Carrascoren hilketagatik\nIsabel Carrasco, Leongo diputazioko presidentea, tiroz hil dute\nIsabel Carrasco Leongo Diputazioko presidentea hil da tirokatuta, astelehen honetan, haren etxe inguruan, Leongo Condesako Pasealekuan, Poliziak jakitera eman duenez.\nLekukoek azaldu dutenez, 17:20an emakume batek hiru aldiz tirokatu du Isabel Carrasco, Leongo probintziako PPko presidentea ere badena, Bernesga ibai gaineko pasabidean zegoela.\nBi pertsona atxilotu dituzte, Leongo Diputazioko presidentearen heriotzagatik.\nAtxilotuak Polizia Nazionaleko inspektore baten ama alabak (55 eta 35 urte dituzte, hurrenez hurren) dira, baina oraindik ez dute zehaztu gertaeretan izan duten ustezko inplikazioa. Barne Ministerioak heriotza "mendeku pertsonala" izan den hipotesia du. Dirudienez, alaba atzo kaleratu zuten biktimak zuzentzen zuen probintzia erakundetik, Poliziaren iturriek jakitera eman dutenez.\nMontserrat Triana Martinez Gonzalez eta haren ama, bi atxilotuak, Alderdi Popularreko militanteak dira.\nIturri berberek azaldu dutenez, ustez eta behin betiko baieztapenik gabe ama izan da hiru tiro eman dizkiona Carrascori, Berneasga ibai gaineko zubian, eta, ondoren, ihes egiten saiatu da, 150 metrora zuen autorantz joatean.\nBi emakumeen atxiloketa erretirodun polizia batek parte hartu duelako izan da posible, politikariari egin dioten tiroketa ikusi ahal izan duelako.\nPolizia Nazionalak arma bilatuko du astearte honetan, Bernesga ibaian; izan ere, erasotzaileak errekara bota zuela uste dute.\nIhes egiteko asmoa zuen ibilgailuaren barnealdean eskularru batzuk eta txano bat aurkitu dituzte; armarik ez, oraindik desagertuta jarraitzen duelako, ondorioz, ez da jakin poliziaren pistola den ala ez. Inspektorea Astorgako Polizia-etxeko burua da.\nIsabel Carrascoren gorpua 19:20an eraman dute Leongo auzitegi medikuaren institutura.\nGertaerak eragina izan du hauteskunde-kanpainan\nGertaerak hauteskunde-kanpaina nahigabetu du. Mariano Rajoy Gobernuko presidenteak Valladoliden mitin bat ematea aurreikusita zuen, baina, azkenean, bertan behera geratu da. Uneotan Leonera bidean da.\nMaria Dolores de Cospedal PPko idazkari nagusia astearte honetan joango da Leonera, alderdiari babesa emateko, Isabel Carrascoren heriotzaren ostean. Astelehenean Extremaduran ekitaldi bat zuen, Jose Antonio Monago erkidegoko presidentearekin batera, eta bertan zeudenei minutu bateko isilunea eskatu die Leongo Diputazioko presidentearen heriotzagatik.\nBestalde, EAJk, PSOEk, UPyDk eta IUk ere astelehen honetako kanpaina-ekitaldi guztiak bertan behera utzi dituzte.\nIñigo Urkullu lehendakariak "asaldura eta atsekabea" erakutsi ditu, Leongo Diputazioko presidentearen hilketagatik.\nMariano Rajoy Gobernuko presidentea "atsekabetuta" azaldu da eta "elkarrekin egoteko unea" dela azpimarratu du.\nAlfredo Perez Rubalcaba PSOEko idazkari nagusiak hilketa gaitzetsi du, eta, Jaendik, mitin bat ematea aurreikusita zuen lekutik, "elkartasuneko besarkada bat" bidali die PPko militanteei eta buruzagiei.\nErailketak albisteak 2022